অসহায় মানুষের পাশে দাড়ানো সমাজের কিছু বিত্তবান ও দানশীল ব্যক্তিদের একান্ত দায়িত্ব ও কর্তব্য সাহয্যের জন্য মানবিক আবেদন\n‘মানুষ মানুষের জন্য, জীবন জীবনের জন্য’ এ কথাটি যেমন সত্যি ঠিক, তেমনি আমাদের সমাজের কিছু অসহায় মানুষের পাশে দাড়ানো সমাজের কিছুৃ বিত্তবান ও দানশীল ব্যক্তিদেরও একান্ত দায়িত্ব ও কর্তব্য। এক বা একাধীক ব্যক্তির আর্থিক সহযোগীতায় ফিরে পেতে পারে একটি ফুটন্ত নতুন জীবন। দিন মজুর পিতার মূখে একটু হাসি ফুটতে পারে! জানাযায়, হবিগঞ্জ জেলার নবীগঞ্জ উপজেলার আউশকান্দি ইউনিয়নের ইসলামপুর গ্রামের হারুন মিয়ার পুত্র বাবলু মিয়া (২৫) গত এপ্রিল মাসের ২৭ তারিখ জীবিকার তাগিদে ঢাকায় যায়। ঢাকাস্থ ১টি ৫তলা বিশিষ্ট বিল্ডিংয়ের উপর থেকে পড়ে এর ২টি পা ও কোমর ভেঙ্গে যায়। এতে তার সহকমীরা তাকে উদ্ধার করে ঢাকার নিউ ওয়েললেয়ার হাসপাতালে ভর্তি করেন। সেখানে কিছুদিন চিকিৎসার পর গত ৮ মে হাসপাতাল কর্তৃপক্ষ বাবলুকে বিদায় করে দেন। এ ব্যাপারে সেখানের কর্তব্যরত চিকিৎক ডাঃ ফরিদ এর সাথে যোগাযোগ করা হলে তিনি জানান, বাবলুর ২টি পায়ের ৪টি স্থানে ভেঙ্গে গেছে ও কোমরের হাড় ভেঙ্গে গেছে। তার উন্নত চিকিৎসার জন্য অনেক টাকার প্রয়োজন। বর্তমানে সে মৃত্যুর পথযাত্রী! বাবলুর বাবা হারুন মিয়া এক একজন দিনমজুর তার পক্ষে এতো টাকা সংগ্রহ করা অসম্ভব হয়ে পড়েছে। তাই বাবলুর বাবা তার সন্তানকে পৃথিবীর আলোয় বাচিঁয়ে রাখতে সমাজের বিত্তবান ও দানশীল ব্যক্তিদের কাছে আর্থিক সাহায্যের আবেদন জানিয়েছেন। যদি কোন সু- হৃদয়বান এই অসহায় দিনমজুর পিতার সন্তানকে আর্থিক বা সামাজিক ভাবে সাহায্য করেন তাহলে বাবলুর পিতা মোঃ হারুন মিয়ার মোবাইল ০১৭০৩ ৭৬২০১১ এই নাম্বার যোগাযোগ করার জন্য অনুরুধ করা হলো।


আইবিএ ভর্তি পরীক্ষা সম্পর্কে জেনে নেওয়া যাক সুশান্ত পাল এর নিকট হতে – Educarnival\nআইবিএ ভর্তি পরীক্ষা সম্পর্কে জেনে নেওয়া যাক সুশান্ত পাল এর নিকট হতে\nআইবিএ ভর্তি পরীক্ষা সম্পর্কে জেনে নেওয়া যাক সুশান্ত পাল এর নিকট হতে। তিনি আমাদের জানিয়েছেন আইবিএ সম্পর্কে বিস্তারিত। সম্পূর্ণ জেনে নেওয়া যাক তার মুখ থেকে,”এটি কম্পিটিটিভ এক্জাম, এটা যতটা সত্য, রিয়েল কম্পিটিশনে আসার মতো ক্যান্ডিডেট খুব বেশি সাধারণতঃ থাকেনা, এটা আরো বেশি সত্য৷\nবেশিরভাগ মানুষই এই এক্সামটা নিয়ে ভয় দেখাতেই বেশি পছন্দ করেন। যা জানেন, তা বলেন; যা জানেন না, তাও বলেন। ২টা ফ্যাক্ট শেয়ার করি।এই এক্সামে ৫০% ক্যান্ডিডেট যায় জাস্ট ঘুরতে কোনো কারণ ছাড়াই, অনেকটা গেট-টুগেদার করতে। (মজার ব্যাপার হলো, এদের কেউকেউ সফলও হয়ে যায়! ‘এলাম, দেখলাম, জয় করলাম’ টাইপের আরকি! ওদের সাফল্যে কষ্ট পেয়ে লাভ নাই।)রিয়েল কম্পিটিটিশনে আসার মতো ক্যান্ডিডেট থাকে মাত্র ৭% এর মতো।এর মানে, আপনার কম্পিটিটর আপনি যতটা ভাবছেন, তত বেশি না।\nআইবিএ ভর্তি পরীক্ষার কোনো সুনির্দিষ্ট সিলেবাস নেই, তাই এই পরীক্ষায় ১০০% প্রস্তুতি নেয়া কারোর পক্ষেই সম্ভব নয়। মাথায় রাখুন, শতভাগ শিখেছি ভেবে তার ষাটভাগ ভুলে গিয়ে বাকী চল্লিশভাগকে ঠিকমতো কাজে লাগানোই আর্ট৷ এই পরীক্ষায় ভালো করার জন্যে কী কী পড়বেন, সেটা জানার চাইতে অনেকবেশি গুরুত্বপূর্ণ হল, কী কী বাদ দিয়ে পড়বেন, সেটা ঠিক করা।আমি এ সম্পর্কে বলার চেষ্টা করেছি।\nএই গাইডলাইনটা নিজের মত করে কাজে লাগাবেন। যতটুকু দরকার, ততটুকু নেবেন, বাকিটা ছুঁড়ে ফেলে দেবেন।আইবিএ ভর্তি পরীক্ষার সাতসতেরোআইবিএ’র বিবিএ+এমবিএ, বিআইবিএম’এর এমবিএম, ডিইউ’র ইএমবিএ, প্রাইভেট ভার্সিটির এমবিএ ভর্তি পরীক্ষার বিগত সব বছরের প্রশ্ন (সব না হলেও, অন্তত ১০-১৫ বছরের) ভালোভাবে বুঝে সলভ্ ক’রে ফেলুন৷ প্রশ্নের ধরণ সম্পর্কে একটা স্বচ্ছ ধারণা নিন৷ এটা প্রস্তুতি শুরু করার প্রথম ধাপ৷GRE Word-list শিখে ফেলা মানেই কিন্তু আইবিএ’তে চান্স পেয়ে যাওয়া নয়।\nমাথায় রাখবেন, GRE, GMAT’এর সবচেয়ে সহজ প্রশ্নগুলো আইবিএ’তে আসে। একটা প্রশ্ন আরো কয়েকটা প্রশ্নের সূতিকাগার। এর মানে কী?একটা secret শেয়ার করি। সাধারণত ৫০% এর উপরে কোনো segment-য়েই cut-off marks থাকে না। তাই, চেষ্টা করবেন, যাতে সব segment-এ অন্তত ৫০% মার্কস পেয়ে viva board পর্যন্ত পৌঁছানো যায়। আইবিএ ভর্তি পরীক্ষায় প্রত্যেক সেগমেন্টে আলাদা আলাদাভাবে পাস করতে হয়।কম্পিটিটিভ এক্জামগুলোতে ভালো করার ক্ষেত্রে প্রিপারেশনের চাইতে প্রিপেয়ার্ডনেসটা বেশি কাজে লাগে৷\nI’m the best, এই ভাবটা এক্জাম হলে ধ’রে রাখুন৷ এটা ম্যাজিকের মতো কাজ করে! ‘আনকমন প্রশ্ন’ বলে কোনোকিছু নেই। পরীক্ষার হলে আনকমন প্রশ্নের উত্তর করার ক্ষমতা ভূতে যোগায়!Time Management. Because it does matter! এখন দেখা যাক, এর মানে কী? ২টা ব্যাপার মাথায় রাখবেন।এক। যতটুকুই প্রিপারেশন নিন না কেনো, এর maximum utilization করতে হবে। প্রস্তুতি নেয়া বড় কথা নয়, প্রস্তুতিকে ঠিকভাবে কাজে লাগানোই বড় কথা। আপনাকে প্রত্যেকটা segment-এ আলাদা আলাদাভাবে পাস করতে হবে। কাজেই আপনি যা পারেন, শুধু সেটার উপরেই পুরো effort দেয়া যাবে না। তাই, সময়টাকে ভাগ করে নেবেন।\nদুই-পুরো সময়ের দুই-তৃতীয়াংশ সময়ে যা যা পারেন, সব answer করে ফেলবেন। বাকি সময়ে left-out প্রশ্নগুলো answer করবেন।আইবিএ ভর্তি পরীক্ষায় ভালো করতে বেশি বেশি questions solve করুন। প্রশ্ন বুঝে বুঝে অনলাইনে নিয়মিত GRE+GMAT-এর প্রশ্ন সলভ্ ক’রতে পারেন৷ (সবগুলো নয়, যেগুলো পরীক্ষায় আসে, সেগুলো৷)এখন কোনটা কোন বই থেকে কতোটুকু পড়বেন, সেটা নিয়ে কিছু বলছি।\nVerbal partVocabulary. এটার জন্যে Barron’s GRE Wordlist, Word Smart দেখতে পারেন। হাতে সময় কম থাকলে বাজারের বইগুলোও দেখতে পারেন।Analogy part’টা GRE Big Book (old edition) থেকে দেখতে পারেন। কষ্ট কমাতে ২-১টা গাইড কিনে পড়তে পারেন।Sentence completion এর জন্যে GRE Big Book (old edition) দেখতে পারেন।\nComprehension part-টা IELTS-এর বই থেকে পড়লে লাভ হবে।Error Finding part-টা পড়বেন TOEFL-এর বই থেকে (যেমন, Cliff’s TOEFL)। Barron’s TOEFL-এর Essential Grammatical Rules অবশ্যই পড়ে নেবেন। [email protected]’s Grammar বইটা দেখতে পারেন।[email protected]’s Math, [email protected]’s Geometry, NOVA’s GRE এই বইগুলো থেকে সলভ করতে পারেন।\nসময় পেলে ARCO SATও দেখতে পারেন।Analytical AnalysisPuzzle/Logical inference-এর জন্যে Official GMAT দেখতে পারেন। বাজারের ২-১টা বইও সাথে রাখতে পারেন।Critical Reasoning-এর জন্যে GRE Big Book থেকে ছোটো ছোটো comprehension + Official GMAT দেখতে পারেন।Tips. লেখার স্টাইল ডেভেলাপ করার জন্য ডি এন ঘোষের College Essays বইটা নেড়েচেড়ে দেখবেন নাকি একটু?”


একের পর এক ইস্যুর কারণে শোবিজের সবচেয়ে আলোচিত অভিনেত্রী এখন চিত্রনায়িকা পরীমনি। সোমবার তিনি হুট করেই মা হওয়ার খবর দেন। জানিয়েছেন, গত ১৭ অক্টোবর অভিনেতা শরিফুল রাজকে বিয়ে করেছেন তিনি। অক্টোবর বিয়ে করে, সেই খবর আড়াই মাস পরে কেন জানালেন? কেন গোপন রেখেছিলেন? এই প্রশ্নের জবাব দিয়েছেন খোদ পরীমনির বর্তমান স্বামী অর্থাৎ, অভিনেতা শরিফুল রাজ।\nসোমবার পরীমনির সন্তানসম্ভবা হওয়ার খবর নিশ্চিত হন তিনি ও রাজ। স্ত্রীর সঙ্গে এদিন রাজও হাসপাতালে গিয়েছিলেন। হাসপাতাল থেকে বেরিয়ে স্বামীর সঙ্গে তোলা একটি ছবি পরীমনির ফেসবুক পাতায় পোস্ট করা হয়। সেটির ক্যাপশনে নায়িকা লেখেন, ‘অভিনন্দন পরী ... ধন্যবাদ রাজ।’


রাগিব হাসান Archives - বাংলাদেশের শিক্ষা\nজুম (zoom) দিয়ে অনলাইনে ক্লাস নেবেন কীভাবে?\nবাংলাদেশের বিশ্ববিদ্যালয়ে অনলাইনে ক্লাস : বাস্তবতা কী বলে?\nবিদেশে শিক্ষা • উচ্চশিক্ষা\nআমেরিকায় উচ্চশিক্ষা: ফোন ইন্টারভিউ – কেন ও কীভাবে\nগবেষণাপত্র বা রিসার্চ পেপার লিখবেন কীভাবে?\nগবেষণা • দক্ষতা ও উন্নয়ন\nগবেষণার নৈতিকতা বা এথিক্স\nআমেরিকায় উচ্চশিক্ষা : পিএইচডির পর কী?\nযুক্তরাষ্ট্রে উচ্চশিক্ষা: প্রফেসরদের ইমেইল করবেন কীভাবে?\nপরিসংখ্যান ও এসপিএসএস শিখি ৩: গুণগত ও পরিমাণগত...\nপ্রবাসে বিশ্ববিদ্যালয়ে শিক্ষক নিয়োগ প্রক্রিয়া\nবাংলাদেশের উচ্চশিক্ষার ইতিহাস ও বর্তমান অবস্থা\nযুক্তরাষ্ট্রে উচ্চতর শিক্ষা: আবেদন প্রক্রিয়ার কিছু...\nপ্রফেসর মোহাম্মদ নাসের : নিঃশেষে প্রাণ যে করিবে দান...


দল নিয়ে নতুন ভাবনায় বিএনপি | The Dhaka Report\nদল নিয়ে নতুন ভাবনায় বিএনপি\nআপডেট: ১:০৯, জানুয়ারি ২১, ২০১৬\nবদলে যাচ্ছে দেশের অন্যতম বৃহৎ রাজনৈতিক দল বিএনপি। মূল দল ও অঙ্গসংগঠনের প্রতিটি স্তরেই ব্যাপক পরিবর্তন অত্যাসন্ন। সর্বোচ্চ নীতিনির্ধারণী ফোরাম জাতীয় স্থায়ী কমিটি থেকে শুরু করে জাতীয় নির্বাহী কমিটি পর্যন্ত ঢেলে সাজাচ্ছেন চেয়ারপারসন খালেদা জিয়া। ১৯ সদস্যের স্থায়ী কমিটির প্রায় অর্ধেক পদেই পরিবর্তন হতে যাচ্ছে। এর মধ্যে নতুন করে তিনজনের নাম চূড়ান্ত করা হয়েছে। তারা হলেন বিএনপি চেয়ারপারসনের উপদেষ্টা ড. এম ওসমান ফারুক, আমীর খসরু মাহমুদ চৌধুরী ও দলের ভাইস চেয়ারম্যান বেগম সেলিমা রহমান। এর বাইরেও আরও অন্তত চারজনকে স্থায়ী কমিটির সদস্য করার প্রক্রিয়া চলছে। দলের স্থায়ী ও নির্বাহী কমিটির এসব গুরুত্বপূর্ণ পদে স্থান পেতে বিভিন্ন স্তরের নেতা ও ব্যক্তিরা ইতিমধ্যেই ব্যাপক লবিং-তদবিরও শুরু করেছেন। গত এক সপ্তাহে দলের বেশ কজন গুরুত্বপূর্ণ নেতার সঙ্গে দলীয় চেয়ারপারসন এ নিয়ে পৃথকভাবে বৈঠক করেছেন।\nফেব্রুয়ারির শেষ দিকে দলের জাতীয় কাউন্সিল করার চিন্তাভাবনা চলছে। সম্মেলনের জায়গা বরাদ্দের জন্য সরকারের অনুমতি চেয়ে চিঠি দেওয়া হবে। সংশ্লিষ্ট সূত্রগুলো এসব তথ্য নিশ্চিত করেছে। জানা গেছে, বিএনপির স্থায়ী কমিটির ১৯টি পদের মধ্যে তিনজন ইতিমধ্যেই মারা গেছেন। অসুস্থতার কারণে দুজন আর এ কমিটিতে থাকবেন না বলে সাফ জানিয়ে দিয়েছেন। এসব পদ পূরণের ক্ষেত্রে তিনজন নতুন মুখ ইতিমধ্যেই চূড়ান্ত করেছেন খালেদা জিয়া। বাকি তিন থেকে চারটি পদে নতুন মুখ আনার প্রক্রিয়াও শুরু হয়েছে। এ ক্ষেত্রে বিএনপির ভাইস চেয়ারম্যান শাহ মোয়াজ্জেম হোসেন, মেজর (অব.) হাফিজউদ্দিন আহমদ, আবদুল্লাহ আল নোমান, চৌধুরী কামাল ইবনে ইউসুফ, সাদেক হোসেন খোকা, আলতাফ হোসেন চৌধুরী, চেয়ারপারসনের উপদেষ্টা খন্দকার মাহবুব হোসেন ও আবদুল আউয়াল মিন্টুর নাম শোনা যাচ্ছে। এ প্রসঙ্গে বিএনপির সর্বোচ্চ নীতিনির্ধারণী ফোরামের একজন সদস্য জানান, ‘মৃত্যু’র কারণে গঠনতন্ত্রের বাধ্যবাধকতা, বয়সের ভারে ন্যুব্জ ও শারীরিক অক্ষমতার জন্য পাঁচজন সদস্যের সরে যাওয়ার বিষয়টি মোটামুটি নিশ্চিত। তা ছাড়া নিষ্ক্রিয়তা, অনিয়ম ও বিতর্কিত কর্মকাণ্ডের কারণে আরও দু-এক জনকে সরিয়ে দেওয়ার প্রাথমিক সিদ্ধান্ত হয়েছে। ইতিমধ্যেই ‘মৃত্যু’র কারণে স্থায়ী কমিটির সদস্য ও সাবেক মহাসচিব খোন্দকার দেলোয়ার হোসেন, ’৭১-এর মানবতাবিরোধী অপরাধে ফাঁসির দণ্ড কার্যকর হওয়া সালাউদ্দিন কাদের চৌধুরী এবং সাবেক প্রতিমন্ত্রী প্রকৌশলী ড. আর এ গণির খালি হওয়া তিনটি পদ ছাড়াও আরও যে দুটি পদ নিশ্চিতভাবে খালি হচ্ছে এগুলো যথাক্রমে শারীরিকভাবে মারাত্মক অসুস্থ এম শামসুল ইসলাম ও বেগম সারোয়ারি রহমান। তারা নিজেরাই ইতিমধ্যে আর এ পদে থাকবেন না বলে সাফ জানিয়ে দিয়েছেন।\nদলের একজন প্রভাবশালী ভাইস চেয়ারম্যান জানান, স্থায়ী কমিটির সমমর্যাদায় দলের নতুন উপদেষ্টা পরিষদ গঠনেরও প্রক্রিয়া চলছে। স্থায়ী কমিটি থেকে যারা সরে যাবেন তাদের দলের এ উপদেষ্টা পরিষদে যুক্ত করা হবে। এ পরিষদে দল ও দলের বাইরের অনেক হেভিওয়েট ব্যক্তিও যুক্ত হতে যাচ্ছেন। অন্যদিকে তরুণদের প্রাধান্য দিয়ে তৈরি হচ্ছে নির্বাহী কমিটির গুরুত্বপূর্ণ পদের তালিকা। বিএনপি চেয়ারপারসন খালেদা জিয়া এবারের দলীয় কাউন্সিলে সংগঠনের সর্বস্তরে পুনর্গঠনের ক্ষেত্রে কাঙ্ক্ষিত সেই চমক দেখাবেন বলেই দলের নির্ভরযোগ্য সূত্রগুলো নিশ্চিত করেছে। আর সেই কাউন্সিলের মধ্য দিয়েই এবার ভারমুক্ত হবেন মির্জা ফখরুল ইসলাম আলমগীর। কাউন্সিল প্রসঙ্গে বিএনপির স্থায়ী কমিটির সদস্য লেফটেন্যান্ট জেনারেল (অব.) মাহবুবুর রহমান বাংলাদেশ প্রতিদিনকে বলেন, দীর্ঘ সাত বছর ধরেই এ কাউন্সিলটি ‘বকেয়া’ হয়ে আছে। রাজনৈতিক প্রতিকূল পরিবেশের কারণেই এতদিন সম্ভব হয়নি। প্রায় বছর তিনেক আগে নয়াপল্টন কেন্দ্রীয় কার্যালয়ে হানা দিয়ে পুলিশ এ-সংক্রান্ত সব কাগজপত্র ছিনিয়ে নিয়ে গেছে। তবে এবার আশা করছি যত দ্রুত সম্ভব এ কাউন্সিলের আয়োজন করা হবে। সব কিছু ঠিকঠাক থাকলে ফেব্রুয়ারির শেষার্ধেই আমরা কাউন্সিল আশা করছি। চেয়ারপারসনের উপদেষ্টা কাউন্সিলের পাশাপাশি দলের জাতীয় স্থায়ী কমিটির সমমর্যাদায় নতুন করে দলের উপদেষ্টা পরিষদ গঠনেরও প্রক্রিয়া শুরু হয়েছে। এতে সদস্য থাকবেন সর্বোচ্চ ৩০ জন। অনুষ্ঠেয় কাউন্সিলের মাধ্যমে এ পরিবর্তনের আভাস দিয়েছেন দলের নীতিনির্ধারক মহলের নির্ভরযোগ্য সূত্রগুলো। কয়েক দিন ধরে দলের সর্বোচ্চ নীতিনির্ধারণী ফোরামের সদস্যদের সঙ্গে পৃথকভাবে এসব বিষয়ে শলাপরামর্শ করে চলেছেন খালেদা জিয়া। এর মধ্যে অন্তত তিনজন সদস্যকে ডেকে নিয়ে ‘ওয়ান টু ওয়ান’ কথা বলেছেন তিনি। স্থায়ী কমিটির অন্য সদস্য গয়েশ্বরচন্দ্র রায় বলেন, দলের জাতীয় কাউন্সিল একটি চলমান প্রক্রিয়া। এর আগেও বেশ কয়েকবার কাউন্সিলের প্রক্রিয়া শুরু হয়েছিল। কিন্তু রাজনৈতিক প্রতিকূল পরিস্থিতির কারণে তা সম্ভব হয়নি। তবে কাউন্সিলের জন্য এখন পর্যন্ত কোনো তারিখ নির্ধারণ করা হয়েছে বলে আমার জানা নেই।\nজানা গেছে, ভারপ্রাপ্ত মহাসচিব মির্জা ফখরুল ইসলাম আলমগীরের নেতৃত্বে যুগ্ম-মহাসচিব মোহাম্মদ শাহজাহানসহ অ্যাডভোকেট রুহুল কবির রিজভী আহমেদ ইতিমধ্যেই বিএনপির জাতীয় কাউন্সিল তথা সম্মেলন প্রস্তুতির কাজ শুরু করেছেন। মোহাম্মদ শাহজাহান এ প্রসঙ্গে বাংলাদেশ প্রতিদিনকে বলেন, জাতীয় এই কাউন্সিলের প্রস্তুতি প্রক্রিয়া আরও আগেই শুরু হয়েছিল। কিন্তু মাঝখানে পৌর নির্বাচনের জন্য স্থগিত রাখা হয়। পৌর নির্বাচন শেষ হওয়ার পর আবারও তা শুরু করেছি। আশা করছি আগামী মাসের শেষার্ধেই কাউন্সিল সম্পন্ন করা সম্ভব হবে। এ জন্য দলের পক্ষ থেকে শেরেবাংলানগরে বঙ্গবন্ধু আন্তর্জাতিক সম্মেলন কেন্দ্রসহ আরও বেশ কয়েকটি স্থান বরাদ্দ চাওয়া হবে। সরকারের পক্ষ থেকে কাঙ্ক্ষিত কোনো জায়গায় বরাদ্দ পাওয়া না গেলে বসুন্ধরা কনভেনশন সেন্টারের মতো বিকল্প স্থানেও শেষ পর্যন্ত তা করা হতে পারে। কেন্দ্রীয় বিএনপির একাধিক সূত্রে জানা গেছে, ছোট্ট পরিসরে মাত্র এক দিনের ভিতরই সম্পন্ন করা হবে এবারের জাতীয় কাউন্সিল। এর মধ্যেই ৩৮৬ সদস্যের সাজানো-গোছানো কার্যনির্বাহী কমিটি এবার সম্পূর্ণ ওলট পালট হতে পারে। এ ‘কাউন্সিলঝড়ে’ অনেক বড় বড় নেতাও ছিটকে পড়তে পারেন নির্বাহী কমিটি থেকে। আবার ত্যাগী, যোগ্য, দক্ষ ও দীর্ঘদিন ধরে কোণঠাসা ছোট পদের নেতারাও নির্বাহী কমিটির গুরুত্বপূর্ণ পদে স্থান করে নিতে পারেন। তারুণ্যকে প্রাধান্য দিয়ে এ ক্ষেত্রে সম্ভাব্য একটি নামের তালিকাও তৈরি করা হয়েছে। স্থায়ী কমিটি থেকে যারা সরে যাবেন কিংবা বাদ পড়বেন— তাদের একই সমমর্যাদায় গঠিতব্য দলের উপদেষ্টা পরিষদের সদস্য করা হবে। আর এই নতুন উপদেষ্টা পরিষদের প্রধান করা হতে পারে ঢাকা বিশ্ববিদ্যালয়ের সাবেক ভিসি ও বিশিষ্ট রাষ্ট্রবিজ্ঞানী অধ্যাপক এমাজউদ্দীন আহমদকে। তার নেতৃত্বে এই পরিষদের উল্লেখযোগ্য সদস্যরা হবেন বিচারপতি টি এইচ খান, বেগম সারোয়ারি রহমান, ড. জাফরুল্লাহ চৌধুরী, রিয়াজ রহমান, বিশিষ্ট লেখক ও সাংবাদিক শফিক রেহমান, সাংবাদিক মাহফুজউল্লাহ, ড. আসিফ নজরুল, মেজর জেনারেল (অব.) রুহুল আলম চৌধুরী, শামছুজ্জামান দুদু, ড. তুহিন মালিক, মেজর জেনারেল (অব.) মাহমুদুল হাসান, হারুনুর রশিদ খান মুন্নু, সাবেক শিক্ষা সচিব খন্দকার শহীদুল আলম প্রমুখ।\nদলের পরবর্তী নির্বাহী কমিটির ভাইস চেয়ারম্যান ও যুগ্ম-মহাসচিবসহ বিভিন্ন গুরুত্বপূর্ণ সম্পাদক পদে যারা স্থান পেতে পারেন তাদের মধ্যে অপেক্ষাকৃত তরুণ নেতাদের প্রাধান্য দিয়ে একটি প্রাথমিক তালিকা করা হয়েছে। এ তালিকায় উল্লেখযোগ্য নামগুলোর মধ্যে রয়েছেন— মোহাম্মদ শাহজাহান, সালাহউদ্দিন আহমেদ, মাহবুবউদ্দিন খোকন, রুহুল কবির রিজভী, বরকতউল্লা বুলু, আমানউল্লাহ আমান, মজিবর রহমান সরোয়ার, ফজলুল হক মিলন, গাজীপুরের সিটি মেয়র অধ্যাপক এম এ মান্নান, আসাদুল হাবিব দুলু, অ্যাডভোকেট জয়নুল আবেদীন, ইকবাল হাসান মাহমুদ টুকু, আ ন ম এহছানুল হক মিলন, রুহুল কুদ্দুস তালুকদার দুলু, মোয়াজ্জেম হোসেন আলাল, সৈয়দ এমরান সালেহ প্রিন্স, নাজিমউদ্দিন আলম, শহীদ উদ্দিন চৌধুরী এ্যানী, গোলাম আকবর খোন্দকার, আবুল খায়ের ভূঁইয়া, ড. আসাদুজ্জামান রিপন, হাবিবুর রহমান হাবিব, নাদিম মোস্তফা, হাবিব-উন-নবী খান সোহেল, আবদুল লতিফ জনি, শামীমুর রহমান শামীম, আসাদুল করিম শাহীন, ব্যারিস্টার রুহিন ফারহান, রশিদুজ্জামান মিল্লাত, শিরিন সুলতানা, নিলোফার চৌধুরী মণি, সৈয়দা আসিফা আশরাফি পাপিয়া, রেহেনা আক্তার রানু, শামা ওবায়েদ ইসলাম রিংকু, তাবিথ আউয়াল, সাইফুল আলম নীরব, আজিজুল বারী হেলাল, সুলতান সালাউদ্দিন টুকু, শরীফুল আলম প্রমুখ। প্রসঙ্গত, গঠনতন্ত্র অনুসারে প্রতি তিন বছর অন্তর দলের জাতীয় সম্মেলন তথা কাউন্সিল হওয়ার কথা। কিন্তু ২০০৯ সালের ৮ ডিসেম্বর বিএনপির সর্বশেষ সম্মেলন অনুষ্ঠিত হয়। দীর্ঘ সাত বছর পর এবার হতে যাচ্ছে দলটির জাতীয় এই কাউন্সিল। সূত্র: বাংলাদেশ প্রতিদিন।


সিলেটে ফরেনসিক ল্যাব না থাকায় বিলম্ব হচ্ছে মামলার তদন্তে - royalview24- News Magazine\nসিলেটে ফরেনসিক ল্যাব না থাকায় বিলম্ব হচ্ছে মামলার তদন্তে\nপ্রকাশিত: ১২ জানুয়ারি ২০২২, বুধবার, ০২:৩৯ পূর্বাহ্ণ\nসিলেটে ফরেনসিক ল্যাব না থাকায় চাঞ্চল্যকর মামলার তদন্তে বিলম্ব হচ্ছে। ময়নাতদন্ত প্রতিবেদন আসার পরও শুধুমাত্র ফরেনসিক রিপোর্ট না আসায় আটকে যাচ্ছে অনেক মামলার তদন্ত কার্যক্রম। চাঞ্চল্যকর অনেক মামলার তদন্তে এমন ঘটনা ঘটছে। সংশ্লিষ্ট সূত্রে এ তথ্য জানা গেছে।\nসংশ্লিষ্টদের সাথে কথা বলে জানা গেছে, বর্তমানে ভিসেরা কেমিক্যাল রিপোর্টের জন্যে চট্টগ্রামে ও ডিএনএ-রিপোর্টের জন্যে ঢাকায় সিআইডি'র ফরেনসিক ল্যাবে সিলেট অঞ্চলের নমুনা পরীক্ষা করা হয়।\nজানা গেছে, ওসমানী মেডিকেল কলেজ হাসপাতালে গেল ২০২১ সালে মোট ৭৯৮টি মরদেহের পোস্টমর্টেম বা ময়নাতদন্ত করা হয়েছে। এর মধ্যে ভিসেরা কেমিক্যাল (বিষক্রিয়া) রিপোর্টের জন্যে প্রায় ৫০০ টি নমুনা চট্টগ্রামে সিআইডি'র ল্যাবে পরীক্ষার জন্য পাঠানো হয়। অপরাধী শনাক্তের জন্যে ডিএনএ রিপোর্ট পেতে প্রায় ২০০টি ডিএনএ নমুনা রাজধানী ঢাকায় সিআইডি'র ফরেনসিক ল্যাবে পাঠানো হয়েছে। ভিসেরা কেমিক্যাল রিপোর্ট সাধারণত এক থেকে তিন মাসের মধ্যেই পাওয়া যায়। কিন্তু ডিএনএ রিপোর্ট পেতে অনেক সময় ৬ মাসেরও বেশি সময় লেগে যায়। অবশ্য রিপোর্ট বিলম্বে পাওয়ার নানা কারণও রয়েছে বলে সূত্র জানিয়েছে।\nফরেনসিক ল্যাবে রাসায়নিক, ব্যালিস্টিকস, হস্তলিপি, ফিঙ্গারপ্রিন্ট, ফুটপ্রিন্ট ও জালনোট শনাক্ত ছাড়াও ভিসেরা, নারকোটিক ও অ্যাসিড টেস্টসহ আরও কয়েকটি বিষয়ে পরীক্ষা করা হয়ে থাকে। এছাড়া সব ধরনের মাদকদ্রব্য, মৃত মানুষের ভিসেরা, কবর থেকে তোলা হাড়, চুল, মাটি ও সফট টিস্যু, বিষাক্ত বা চেতনানাশক পদার্থের উপস্থিতি, আলামতে রক্তের উপস্থিতি, বিস্ফোরক দ্রব্য, দাহ্য পদার্থসহ বিভিন্ন আলামতের রাসায়নিক বিশ্লেষণ করা হয়।\nডিএনএ পরীক্ষার মাধ্যমে অপরাধীর উপস্থিতি শনাক্ত করা যায়। ‘ক্রাইম সিন’ থেকে সংগৃহীত ফিঙ্গার প্রিন্ট থেকে দৃশ্যমান ও অদৃশ্যমান আঙ্গুলের ছাপের সঙ্গে সন্দেহভাজনদের আঙ্গুলের ছাপ পরীক্ষা করা হয়। শুধুমাত্র ফরেনসিক ল্যাবের পরীক্ষায় অপরাধী শনাক্তের ফলে অনেক ক্লুলেস ঘটনার রহস্য উদঘাটিত হচ্ছে।\nবর্তমানে রাজধানী ঢাকা, চট্টগ্রাম ও রাজশাহীতে ফরেনসিক ল্যাবের কার্যক্রম চলমান রয়েছে। মামলার দীর্ঘসূত্রতা দূরীকরণ ও ন্যায় বিচার নিশ্চিতের লক্ষ্যে সিলেটেও এই ফরেনসিক ল্যাব স্থাপন জরুরি বলে সংশ্লিষ্টরা সিলেটের ডাককে জানিয়েছেন।\nবিশেষজ্ঞদের মতে, সিলেট থেকে চট্টগ্রাম কিংবা ঢাকার ল্যাবে নমুনা পাঠানোর প্রক্রিয়ায় বেশ কয়েক দিন লেগে যায়। নমুনা সংগ্রহের পর তা সংরক্ষণ, পুলিশ কর্তৃক আদালতের অনুমতির জন্য বিষয়টি উপস্থাপন ও পরীক্ষার অনুমোদনের আদেশ নিতে হয়। তাৎক্ষণিকভাবে নমুনা পরীক্ষাগারে প্রেরণ না করার ফলে অনেক সময় নমুনা পুরোপুরি ঠিক নাও থাকতে পারে বলে শঙ্কা থেকে যায়। কিন্তু সিলেটে ফরেনসিক ল্যাব থাকলে তাৎক্ষণিকভাবে নমুনাটি ল্যাবে দেয়া সম্ভব হতো। এর ফলে রিপোর্টটিও তরতাজা পাওয়া যাবে। নিশ্চিত হবে ন্যায় বিচার। এমন প্রেক্ষাপটে তারা সিলেটে দ্রুত ফরেনসিক ল্যাব স্থাপনের দাবি জানিয়েছেন।\nসিলেটের নারী ও শিশু নির্যাতন দমন ট্রাইব্যুনালের স্পেশাল পিপি এডভোকেট রাশিদা সাঈদা খানম বলেন, ভিসেরা রিপোর্টের জন্য ল্যাবে যায়; কিন্তু সঠিক সময়ে সেটি না পাওয়ায় তদন্ত কর্মকর্তা মামলার তদন্ত দ্রুত শেষ করতে পারেন না। সিলেটে ফরেনসিক ল্যাব স্থাপন হলে মামলার তদন্তে সময়ও কমে আসবে।\nসিলেট জেলার পিপি এডভোকেট নিজাম উদ্দিন বলেন, সিলেটের আইনশৃঙ্খলা কমিটির সভায় সম্প্রতি বিষয়টি নিয়ে আলোচনা হয়েছে। সভায় সিলেটে ফরেনসিক ল্যাব স্থাপনের জন্যে ঊর্ধ্বতন কর্তৃপক্ষ বরাবরে চিঠি পাঠানোর সিদ্ধান্ত গ্রহণ করা হয়। এই ল্যাবটি সিলেটে স্থাপন হলে সিলেট অঞ্চলের চাঞ্চল্যকর মামলাগুলোর তদন্ত কার্যক্রমে সময়ক্ষেপন অনেকটা কমে আসবে।\nসিলেট এম.এ.জি ওসমানী মেডিকেল কলেজ ও হাসপাতালের ফরেনসিক মেডিসিন বিভাগের বিভাগীয় প্রধান ও সহকারী অধ্যাপক ডা. মো. শামছুল ইসলাম সিলেটের ডাককে বলেন, বর্তমানে একই কাজ কয়েকটি বিভাগকে করতে হচ্ছে। ভিকটিমের বয়স নির্ধারণের কাজ করছে রেডিওলজি ও ইমেজিং বিভাগ। সেক্সুয়ালের ক্ষেত্রে মাইক্রোবায়োলজি বিভাগ কাজ করছে। মৃত্যুর পূর্বে ধর্ষিত হয়েছে কিনা তার জন্যে প্যাথলজি বিভাগ কাজ করে। বিষক্রিয়ার সন্দেহ হলে ভিসেরা কেমিক্যাল রিপোর্টের জন্য চট্টগ্রামে ও ডিএনএ রিপোর্টের জন্যে ঢাকায় সিআইডি'র ফরেনসিক ল্যাবে নমুনা পাঠানো হয়। কিন্তু সিলেটে ফরেনসিক ল্যাব স্থাপন হলে এক জায়গায় সকল রিপোর্ট কম সময়ের মধ্যে তৈরি হবে। এতে সময়ও অনেক কমে আসবে। ওসমানী মেডিকেল কলেজে এজন্যে দক্ষ লোকও রয়েছে। শুধুমাত্র কয়েকটি বিষয়ে প্রয়োজনীয় প্রশিক্ষণ দেয়া হলে সিলেটের লোকজনই সিলেটের ফরেনসিক ল্যাব পরিচালনা করতে পারবে।\nপুলিশের অপরাধ তদন্ত বিভাগ (সিআইডি)-এর সিলেটের বিশেষ পুলিশ সুপার সুজ্ঞান চাকমা বলেন, সিআইডি’র মামলাগুলোর ক্ষেত্রে সমস্যা হচ্ছে না। অন্য সংস্থার তদন্ত কার্যক্রম ফরেনসিক ল্যাবের কারণে বিলম্ব হচ্ছে। এর কারণ উল্লেখ করে তিনি বলেন, যেমন ডিএনএ ওসমানী হাসপাতালের সংশ্লিষ্ট বিভাগ সংগ্রহ করে তা ঢাকা মেডিকেলে পাঠিয়ে দেয়। কিন্তু ঢাকা মেডিকেলের ল্যাব নষ্ট থাকায় এখন আর ডিএনএ রিপোর্ট হয় না। এর ফলে আদালতের দ্বারস্থ হয়ে ডিএনএগুলো সিআইডি'র ল্যাবে পাঠানো হয়। সিলেটে ফরেনসিক ল্যাব স্থাপন হলে এ সকল সমস্যা থাকবে না বলে জানান তিনি।\nতিনি জানান, সিলেটে ফরেনসিক ল্যাব স্থাপনের উদ্যোগ নেয়া হয়েছে। পুলিশ সদর দপ্তর হয়ে এ সংক্রান্ত প্রস্তাবনাটি স্বরাষ্ট্র মন্ত্রণালয়ের অনুমোদন পেয়েছে। বর্তমানে ভূমি মন্ত্রণালয়ে প্রস্তাবনাটি অনুমোদনের অপেক্ষায় রয়েছে। সিলেটে ফরেনসিক ল্যাবটি স্থাপন হলে সিলেট বিভাগের ৪ জেলাসহ পার্শ্ববর্তী ব্রাহ্মণবাড়িয়া, কিশোরগঞ্জ জেলার মামলা তদন্তে ল্যাবটি কাজে লাগবে। এর ফলে চাঞ্চল্যকর মামলার তদন্তে সময়ও কম লাগবে।- দৈনিক সিলেটের ডাক


কুমিল্লার বুড়িচংয়ে দেবপুর ফাঁড়িতে নতুন আইসি’র যোগদান কুমিল্লার বুড়িচংয়ে দেবপুর ফাঁড়িতে নতুন আইসি’র যোগদান\nকুমিল্লার বুড়িচংয়ে দেবপুর ফাঁড়িতে নতুন আইসি’র যোগদান\nপ্রকাশিত : ১৭ জুলাই , ২০২০ ১:২০ পূর্বাহ্ন সর্বশেষ আপডেট : প্রকাশিত : ১৭ জুলাই , ২০২০ ১:২০ পূর্বাহ্ন\nবাংলা ম্যাগাজিন ডেস্ক : জুলাই ১৬, ২০২০\nমো. জামাল উদ্দিন দুলালঃ\nকুমিল্লার বুড়িচং থানাধীন দেবপুর এলাকায় অবস্থিত পুলিশ ফাঁড়িতে নবাগত আইসি হিসেবে যোগদান করেছেন মো. আজিজুল বারী। বিদায়ী আইসি ছিলেন মো. সাজ্জাদ হোসেন। এ উপলক্ষে নবাগত আইসি’কে বরণ ও বিদায়ী আইসিকে দেওয়া এক অনুষ্ঠনের আয়োজন করা হয়েছে।এসময় নতুন দায়িত্ব নেওয়া আইসি সকলের সহযোগীতা কামনা করেন।\nফাড়িঁ সূত্রে জানা যায়, ফাঁড়িতে নবাগত আইসি পদে যোগদান করেন মো. আজিজুল বারী।তিনি ২০০৫ সালে এই আই পদে বাংলাদেশ পুলিশ বাহিনীতে যোগদান করেন ঝিনাইদহ জেলার কালিগঞ্জ থানার। এরপর একে একে কুড়িগ্রাম , লালমনিরহাট, ঠাকুরগাঁও, গাইবান্ধা, দিনাজপুর জেলার বিভিন্ন থানা, ডিবি, ডিএসবিতে কর্তব্য পালন শেষে ২০১৮ সালে ইন্সপেক্টর হিসেবে পদোন্নতি পায়। সর্বশেষ চট্টগ্রাম জেলা পুলিশে কিছুদিন কর্মরত থেকে কুমিল্লার বুড়িচং থানাধীন দেবপুর ফাঁড়িতে যোগদান করেন। এসময় তিনি উপস্থিত সকলের নিকট দোয়া ও সহযোগিতা চেয়েছেন এবং এলাকায় আইন শৃংখলা রক্ষার পাশা পাশি মাদক, জুয়া,বাল্য বিয়ে ও ইভটিজিংয়ের বিরুদ্ধে কোন আপোষ করা হবে না বলে জানান।\nআজীজুল বারী রংপুর জেলার পীরগাছা উপজেলার মকরমপুর গ্রামের বাসিন্দা। অপরদিকে দেবপুর ফাঁড়ির সাবেক আইসি সাজ্জাদ হোসেন পরবর্তী কর্মস্থল হিসেবে কুমিল্লা গোয়েন্দা পুলিশে বদলী হয়েছেন।\nআরও পড়ুন: দাউদকান্দিতে সাবেক সৈনিকের উপর হামলার ঘটনায় ২ জন গ্রেপ্তার\nপ্রকাশিত : ৩১ আগস্ট , ২০২০ ২:৩১ অপরাহ্ন


একটি সফল কিরানা স্টোর খোলার একটি সম্পূর্ণ গাইড - Khatabook\nHome\tব্যবসায়িক টিপস\tএকটি সফল কিরানা স্টোর খোলার একটি সম্পূর্ণ গাইড\nby Khatabook August 23, 2020\nwritten by Khatabook August 23, 2020\nআপনার পুরো উদ্যোক্তা স্বপ্নটি বাস্তবায়নের এক ভিত্তি ভারত। ঠিক আছে, আপনার দৃষ্টি প্রতিষ্ঠিত করার জন্য আপনার নামী প্রতিষ্ঠানগুলি থেকে দুর্দান্ত পড়াশুনার দরকার নেই বা বিপুল অর্থের প্রয়োজন নেই। আপনার যা দরকার তা হ’ল আকাঙ্ক্ষা, কঠোর পরিশ্রমী মনোভাব এবং অল্প অর্থ। এটির সাহায্যে আপনি কোনও এককালে এককভাবে সুনাম ও অর্থ উপার্জন করতে পারবেন। আশ্চর্য কীভাবে? এই সাধারণ গাইডলাইন অনুসরণ করুন এবং আপনি একটি কিরানা স্টোর সেট আপ করতে প্রস্তুত Kirana store। এটি আপনার উদ্যোগের যাত্রার দিকে প্রথম পদক্ষেপ।\nকিরানা স্টোর কি?\nকিরানা স্টোর একটি স্থানীয় ডিপার্টমেন্ট স্টোর ব্যবসা যা প্রতিটি বাড়িতে প্রয়োজনীয় সকল প্রকারের মুদি বিক্রয় করে। তাদের তহবিলের প্রাপ্যতার ভিত্তিতে স্টোর স্থাপনের পরিকল্পনা করা যেতে পারে। আপনার প্রভিশন স্টোরটি সমস্ত মুদি ও নিত্য প্রয়োজনীয় আইটেম পূরণ করার জন্য কোথা থেকে শুরু করতে হবে এবং কোন অনুক্রম অনুসরণ করতে হবে তা জানতে নীচের বিভাগগুলি থেকে ইনপুট পান।\nকীভাবে কিরানা স্টোর খুলবেন? – পদক্ষেপের নির্দেশাবলী\nপদক্ষেপ 1: ব্যবসায়িক ফ্রেমওয়ার্ক করুন\nআপনি শুরু করার আগে নিম্নলিখিত বিবরণ সহ বিভাগীয় স্টোর পরিকল্পনা করুন। জনগণ এবং বাজারকে বুঝুন যা একটি সফল ব্যবসায়ের মূল চাবিকাঠি।\nআপনার গ্রাহকের পছন্দগুলি জানুন\nতাদের কেনার সম্ভাবনা চিনুন\nতাদের আর্থিক অবস্থা সম্পর্কে সচেতন হন\nপ্রতিযোগীদের এবং তাদের বিজয়ী কৌশল পরীক্ষা করুন\nপদক্ষেপ 2: অবস্থান চয়ন করুন\nএখন আপনি কোনও নির্দিষ্ট অঞ্চলে মানুষের প্রয়োজনীয়তার ন্যায্য ধারণা পেয়েছেন, তাই দোকানের অবস্থান চয়ন করতে এগিয়ে যান। আপনার কিরানা স্টোরের অবস্থানটি চয়ন করার বুদ্ধিমান উপায় হ’ল এমন একটি দোকানে যাওয়া যা বৃহত্তর সম্প্রদায় দ্বারা অ্যাক্সেসযোগ্য। এছাড়াও, শহরের প্রকৃত প্রয়োজন যেখানে শহর থেকে কিছুটা দূরে চলে যাওয়ার জন্য উন্মুক্ত হন এবং তারা প্রতিদিনের সহজ বিধান কেনার জন্য দূরের জায়গায় ভ্রমণ করেন। আপনার চয়ন করা এই জায়গাটি লোকেরা সহজেই অ্যাক্সেসযোগ্য তা নিশ্চিত করুন। চারপাশে প্রতিযোগীদের এবং গ্রাহকদের কাছ থেকে তারা যে শুভেচ্ছাকে অর্জন করেছে তার দিকে নজর রাখুন।\nপদক্ষেপ 3: আপনার তহবিল পরিকল্পনা\nএকবার আপনি কিরানা স্টোরের অবস্থান চূড়ান্ত করে নিলে আপনাকে অবশ্যই সেই জায়গার জীবনযাত্রার ব্যয় নির্ধারণ করতে হবে। এটির সাথে সাথে, আপনি এখন দোকান ভাড়া নেওয়ার জন্য প্রয়োজনীয় তহবিলের জন্য একটি পরিকল্পনা তৈরি করবেন। আপনাকে অবশ্যই নকশা এবং অবকাঠামো ব্যয়, ইউটিলিটি বিল এবং জায় ক্রয় ইত্যাদি বিবেচনা করতে হবে। আপনি ফ্র্যাঞ্চাইজি হওয়ার আরও একটি বিকল্প বিবেচনা করতে পারেন। এই ক্ষেত্রে, আপনি জিনিসগুলি রেডিমেড পাবেন এবং আপনার কেবলমাত্র ফ্র্যাঞ্চাইজারকে একটি রয়্যালটি প্রদান করতে হবে। এই মডেলটিতে বিভিন্ন উপকারিতা রয়েছে, তাই আপনার গবেষণা করতে প্রস্তুত থাকুন।\nStep 4: পদক্ষেপ 4: একটি স্টকলিস্ট প্রস্তুত করুন\nআসুন আমরা ধরে নিই যে আপনি স্টোর স্থাপন শুরু করেছেন এবং অবকাঠামো প্রস্তুত। এখন, আপনার আইটেমগুলি বিক্রয়ের জন্য স্টক আপ করা উচিত। সেক্ষেত্রে আপনি অনেকগুলি জিনিস ক্রয় করেন এবং গ্রাহকরা দ্রুত খুঁজে পান না, তবে আপনি কোম্পানির লাভ & এবং পচনশীল আইটেমগুলি নষ্ট হয়ে যাওয়ার বিষয়ে উদ্বিগ্ন বোধ করতে পারেন। অন্যদিকে, আপনি যদি খুব কম স্টক রেখেছেন এবং গ্রাহকদের উপচেপড়া অভিজ্ঞতা পান তবে লোকেরা তাদের যা চান তা খুঁজে পাবে না, তবে তারা আবার আপনার দোকানে দেখা পছন্দ করতে পারে না। অতএব, এটিকে জয়-উইন করার জন্য আপনাকে অবশ্যই জিনিসগুলিতে ভারসাম্য আনতে হবে। একটি ভাল ইনভেন্টরি ম্যানেজমেন্ট সিস্টেম ব্যবহার করুন যা আপনাকে এই সমস্যাটি সমাধান করতে সহায়তা করবে।\nআপনার কিরানা স্টোরের লাভ বাড়ানোর শীর্ষ পাঁচ টি পরামর্শ\nআপনি একটি কিরানা স্টোর শুরু করার শিশুর পদক্ষেপগুলি অতিক্রম করেছেন। তবে গ্রাহকদের মধ্যে আপনার উপস্থিতি প্রতিষ্ঠার জন্য আপনাকে অনেক দীর্ঘ পথ যেতে হবে। এই চিন্তায় কৃপণ বোধ করবেন না এবং আশ্বস্ত থাকুন যে নিম্নলিখিত সহজ টিপসগুলি আপনাকে আপনার ব্যবসায়ের পক্ষে পৌঁছাতে সক্ষম করবে।\nচেহারা এবং অনুভূতি – ভিজ্যুয়াল অনুভূতি মানুষের মস্তিষ্ককে প্রাধান্য দেয় এবং সুতরাং আপনাকে আপনার দোকানে সঠিক চেহারা এবং অনুভূতি সরবরাহ করতে হবে। এছাড়াও, নিশ্চিত হয়ে নিন যে জিনিসগুলি গ্রাহকদের কাছে দৃশ্যমান এবং সুন্দরভাবে সাজানো হয়েছে যাতে তারা এটিকে এক নজরে সনাক্ত করতে পারে।\nকাজের সময় – আপনার অঞ্চলে যারা বাস করেন তাদের উপর ভিত্তি করে আপনাকে অবশ্যই আপনার দোকান পরিচালনা করতে হবে। যদি অল্প বয়স্ক পরিবারগুলি আপনার এলাকায় থাকে এবং বেশিরভাগ লোকেরা দিনের বেলা কাজ করে থাকেন তবে তাদের ঝামেলা-মুক্ত ক্রয়ের সুযোগ দেওয়ার জন্য আপনার সন্ধ্যা অবধি এবং রবিবার পর্যন্ত আপনার দোকান খোলা রাখতে হবে।\nছাড় এবং অফার – গ্রাহকদের প্ররোচিত করতে এবং তাদেরকে আপনার স্থায়ী দর্শনার্থী করতে ছাড় এবং উপহার কুপন সরবরাহ করুন। নিখরচায় সঠিক জিনিস সরবরাহ করার বিষয়ে নিশ্চিত হন এবং আপনার ব্যবসাকে নিন্দা করতে পারে এমন অযৌক্তিক বা বোকা চুক্তি না দেওয়ার চেষ্টা করুন।\nপ্রযুক্তিগত ক্যাচ – স্মার্ট সিস্টেমগুলি স্মার্টভাবে বিশ্বকে পরিচালনা করছে এবং আপনিও আপগ্রেড থাকাই গুরুত্বপূর্ণ। ভরত QR কোডের জন্য আবেদন করুন যা গ্রাহকদের জন্য সহজ এবং দ্রুত অর্থপ্রদানের পদ্ধতি। সাধারণ মনের মানুষের দল গঠন করে ছাড়ের বিশদ ভাগ করে নেওয়ার জন্য গ্রাহকদের মোবাইল নম্বর সংগ্রহ করুন।\nব্যক্তিগত স্পর্শ – স্টোরটিতে আপনি যে কোনও বৈশিষ্ট্য যুক্ত করুন না কেন, কিছুই মানুষের স্পর্শকে ছাড়িয়ে যেতে পারে না। আপনার গ্রাহকদের ব্যক্তিগতভাবে জানুন এবং আপনার স্টোরে অপ্রাপ্যতার ক্ষেত্রে আপনি তাদের যে ব্র্যান্ডগুলি চান তা তাদের সরবরাহ করেছেন তা নিশ্চিত করুন। এটি তাদের মধ্যে আস্থা জাগিয়ে তুলবে এবং তারা আপনার অনুগত গ্রাহক হবে।\nকিরানা স্টোর স্থাপন করা রকেট বিজ্ঞান নয় এবং অল্প সময়ের মধ্যে আপনি আপনার ব্যবসায় বাড়িয়ে তুলতে পারেন। আপনার যা প্রয়োজন কেবল তা হল সঠিক ভিত্তি কাজ করা এবং ব্যবসা শুরু করা। প্রাথমিক দিনগুলিতে ঘনিষ্ঠভাবে কাজ করুন এবং ব্যবসায়ের মসৃণ প্রবাহের জন্য হিচাপগুলি সমাধান করুন। একটি সফল খুচরা ব্যবসায়ের একটি প্রাথমিক মন্ত্র হ’ল আপনার প্রতিযোগীদের জানা এবং আপনার গ্রাহকের সাথে সংযোগ স্থাপন করা। কিছু প্রচেষ্টা সহ এই সাধারণ সূত্রটি আপনার কিরানা স্টোর ব্যবসায়কে আকাশচুম্বী করবে।


সুলতান সুলেমান - Newsnviewsbd.Com\nপ্রচ্ছদ » সুলতান সুলেমান\nসেপ্টেম্বর ১২, ২০১৯ nvbadsha\n১৪৯৪ সালের ৬ই নভেম্বর তিনি জন্ম নেন তুরস্কে। তার পিতা সেলিম খান (প্রথম) মারা গেলে তিনি ১৫২০ সালের ৩০শে সেপ্টেম্বর বিশাল রাজ্যের দায়িত্ব নেন।\nমিজ বাশার বলছিলেন, “অটোমানদের সাথে যখন পার্শ্ববর্তী দেশের যুদ্ধ হয়েছে, তখন তিনি তাঁর বাচনভঙ্গি, বক্তব্যের মাধ্যমে সেনাবাহিনীর মনোবল দৃঢ়চিত্ত করেছেন”।\n‘উসমানী সালতানাত: রাজনীতি সমাজ সংস্কৃতি’ বই এর লেখক অধ্যাপক ছিদ্দিকুর রহমান খান বলছিলেন, “তিনি যে শুধু সাম্রাজ্য বিস্তার করেছেন সেটাই না, সাম্রাজ্যের সুনির্দিষ্ট প্রশাসনিক প্রণালী তৈরি করেছিলেন তিনি। পরবর্তী তাঁর উত্তরাধিকারীরা সেটা অনুসরণ করেছেন এমনকি আধুনিক তুরস্কে তার কিছু অনুসরণ করা হয়।”\nবুদ্ধিবৃত্তিক বিকাশ বা সাংস্কৃতিক পরিমণ্ডলে উন্নয়ন ঘটেছিল তাঁর সময়।\nতাঁর সময়কে ‘স্বর্ণযুগ’ হিসেবেও আখ্যা দিয়ে থাকেন ইতিহাসবিদরা। তিনি নিজে কবিতা লিখতেন। ‘মুহিব্বি’ নামে তিনি অসংখ্য কবিতা লিখেছেন।\nনামকরা স্থপতি সিনান মিনার পাশা ছিলেন তাঁর সময়ে। যিনি সুলেমানী মসজিদ যেটা ‘ব্লু মস্ক’ নামে পরিচিত সেটা নির্মাণ করেন।\nমি. খান বলছিলেন, “রাজনীতিতে হুররাম এবং সুলেমানের মায়ের ভূমিকা ছিল। এবং সুলেমান নিজেই সেটা করে দিয়েছিলেন।। তবে ইউরোপীয় গবেষণায় হেরেম সম্পর্কে চূড়ান্ত বিভ্রান্তিকর তথ্য দেখতে পাওয়া যায়।”\n← টেনিসের নয়া সেনসেশন বিয়াঙ্কা\nবাউল সম্রাট শাহ আবদুল করিমের জন্য আমাদের শ্রদ্ধা →\nজুন ১০, ২০১৯ nvbadsha শ্রীলংকার সামনে ক্ষুধার্ত বাংলাদেশ তে মন্তব্য বন্ধ\nজুলাই ৭, ২০১৯ nvbadsha বিশ্বকাপের সেমির লড়াইয়ে কে কার মুখোমুখি? তে মন্তব্য বন্ধ


পলাশে মেয়েকে ধর্ষণ করলো বাবা ! পলাশে মেয়েকে ধর্ষণ করলো বাবা ! – Daily Narsingdi 24 – ডেইলি নরসিংদী ২৪\nবৃহস্পতিবার, ০৬ মে ২০২১, ১০:০৩ পূর্বাহ্ন\nপলাশে মেয়েকে ধর্ষণ করলো বাবা !\nডেইলি নরসিংদী ২৪ : পলাশ উপজেলায় সৎ বাবা কর্তৃক ১২ বছরের এক শিশু কন্যাকে ধর্ষণের অভিযোগ পাওয়া গেছে। এ ঘটনায় শিশু কন্যার মা বাদী হয়ে বুধবার (২৪ জুন) বিকালে পলাশ থানায় একটি ধর্ষণের মামলা করেন। মঙ্গলবার রাতে পলাশ উপজেলার গজারিয়া ইউনিয়নের নোয়াকন্দা গ্রামে নিজ বাড়িতে শিশু কন্যাকে ধর্ষণ করে সাদ্দাম কাজী (৩০) নামে এক পাষণ্ড বাবা। এ ঘটনার পর থেকে সাদ্দাম কাজী পলাতক রয়েছে।\nঅভিযুক্ত সাদ্দাম কাজী নোয়াকান্দার হোসেন কাজীর ছেলে। শিশু কন্যার মা জানান, প্রথম স্বামী মারা যাওয়ার পর গত ৮ বছর আগে ওই শিশু কন্যাকে নিয়ে সাদ্দাম কাজীর কাছে বিবাহ বন্ধনে আবদ্ধ হন তিনি। এর মধ্যে তাদের একটি ছেলে সন্তানের জন্ম হয়।\nঅভাব অনটনের সংসার হওয়ায় স্বামী-স্ত্রী নরসিংদীতে একটি গার্মেন্টসে চাকুরি নেয়। গত কয়েক মাস ধরে তার স্বামী চাকুরি ছেড়ে বাড়িতে অবস্থান করতে থাকে। এর মধ্যে মেয়েকে রেখে মা কাজে চলে গেলে ওই শিশু কন্যার সৎ বাবা সাদ্দাম কাজী প্রায় সময় মেয়েকে শীলতাহানির চেষ্টা করে।\nবিষয়টি শশুর শাশুরিকে অবগত করেও কোনও সুরহা মেলেনি। সর্বশেষ মঙ্গলবার রাতে শিশু কন্যার মা গার্মেন্টসে কাজের উদ্দেশে চলে গেলে একা ঘরে নিজের মেয়েকে জোড়পূর্বক ধর্ষণ করে পাষণ্ড সৎ বাবা সাদ্দাম কাজী। পরে বিষয়টি জানাজানি হয়ে গেলে পালিয়ে যায় সাদ্দাম কাজী।\nএ ব্যাপারে পলাশ থানার ওসি শেখ মোঃ নাসির উদ্দিন জানান, এ ঘটনায় শিশুটির মা বাদী হয়ে থানায় একটি মামলা দায়ের করেছেন। অভিযুক্ত সাদ্দাম কাজীকে আটকে পুলিশি অভিযান অব্যাহত রয়েছে।


বছরের শুরুতেই টলিপাড়ায় আবারও বাজল সানাই! বিয়ে করলেন ওম-মিমি -\nবছরের শুরুতেই টলিপাড়ায় আবারও বাজল সানাই! বিয়ে করলেন ওম-মিমি\nবিবাহ বন্ধনে আবদ্ধ হলেন জনপ্রিয় টেলি তারকা ওম সাহানি ও মিমি দত্ত। বছরের শুরুতেই তাদের চার হাত এক হল৷ নিজেদের বিয়ের খবর জানিয়ে চমকে সবাইকে।পরিবার ও ঘনিষ্ঠ বন্ধুদের উপস্থিতিতে আইনি বিয়ে সারলেন ওম-মিমি। শুভেচ্ছা বার্তা পাঠিয়েছেন অনুরাগীরা। বেনারসি শাড়ি, সোনার গয়না ও ছিমছাম মেকআপে খুব সুন্দর লাগছিল মিমি দত্তকে।\nঅন্যদিকে ট্রাডিশনাল পাঞ্জাবি পরেছিলেন ওম। ওম লিখেছেন, ”এটা একেবারেই রূপকথার বাইরে! নতুন বছরের শুরুটা কেমন ছিল!” বলেই ইমোজিতে মুজকি হেসেছেন ওম।\nতিনি আরও লিখেছেন ”২০২০তে হাজার মানসিক চাপ, উত্তেজনার মধ্যে কিছু পজিটিভ খবর রয়েছে। আর এটাই প্রমাণ করে যে ভালোবাসা মরে যায়নি ২০২১ এ আরও অ্যাডভেঞ্চারের অপেক্ষায়। চিয়ার্স মিস্টার ও মিসেস সাহানি।”\nতৃতীয় টেস্টে কারা থাকতে পারেন ভারতের প্রথম একাদশে? প্রকাশ্যে এল সম্ভাব্য তালিকা\nওম সাহানি ও মিমি দত্তর আলাপ হয়েছিল ২০১১ সালে আলোর বাসা’ ধারাবাহিকে কাজ করতে গিয়ে। তখন থেকেই তাঁদের একে অপরের প্রতি ভালোলাগা। কিন্তু পরে বহুদিন তাঁদের যোগাযোগ ছিল না। ফের ২০১৭তে দেখা হয়৷ তারপরই ওম-মিমির পুরনো সেই ভালোলাগা ভালোবাসায় বদলে যায়।\nসামাজিক বিয়ে কবে হবে তা এখনও জানা যায়নি৷ মিমি টেলিভিশনের বেশ পরিচিত মুখ। ‘গোপাল ভাঁড়’, ‘জয়ী’, ‘ভূতু’ সহ একাধিক ধারাবাহিকে দেখা গিয়েছে মিমি দত্তকে। ‘দিদি নম্বর ১’-একসঙ্গে হাজির হয়েছিলেন এই তারকা জুটি৷


mujibur rahman assassination: ১৫ অগাস্ট: বঙ্গবন্ধু হত্যাদিবসের স্মৃতি\nহ্যাঁ, বিবিসির বুলেটিনে প্রচারিত হচ্ছে, “শেখ মুজিবুর রহমান কিলড্।” নিজের কানকেই বিশ্বাস হয় না। চোখে জল নামে। একজন পুলিশ জিজ্ঞাসা করলেন, ‘আপনি বাংলাদেশের? এই হোস্টেলেই থাকেন?’\nAugust 15, 2020 2:35:10 pm\n"বঙ্গবন্ধুর কথা, 'হতে পারে না, ইম্পসেবল্।' মানুষকে ভালোবাসতেন। বাংলাদেশের মানুষের প্রতি কখনও বিশ্বাস হারাননি। না হারিয়ে সবংশে নির্মূল।"\nতখনও অন্ধকার। ভোর চারটেও বাজেনি। দরজায় করাঘাত। জোরে। ঘুমোতে গিয়েছি বারোটার পর। রুমমেট অলোক চট্টোপাধ্যায়ও। কড়া নাড়ায় দু’জনেই জেগে উঠলুম। দু’জনেরই মেজাজ তিরিক্ষে। অলোক খিস্তিও করলেন। দরজা খুলতেই যাদবপুর বিশ্ববিদ্যালয়ের মেইন হোস্টেলের দারোয়ান পাঁড়েজি হিন্দি-বাংলা যা বললেন, মর্মার্থ, “শেখ মুজিব কতল হো গিয়া।” অলোক চট্টোপাধ্যায় আরো কাঁচা খিস্তি ঝেড়ে, “সারারাত দিশি মদ গিলে নাটক করতে এসেছ? শেখ মুজিবকে কোতল করবে কে”? পাঁড়েজির উত্তর, “রেডিওতে বলেছে। থানার পুলিশরা বলাবলি করছে (মেইন হোস্টেল সংলগ্ন যাদবপুর ফাঁড়িও)।” ছুটে গেলুম থানায়। হ্যাঁ, বিবিসির বুলেটিনে প্রচারিত হচ্ছে, “শেখ মুজিবুর রহমান কিলড্।” নিজের কানকেই বিশ্বাস হয় না। চোখে জল নামে। একজন পুলিশ জিজ্ঞাসা করলেন, ‘আপনি বাংলাদেশের? এই হোস্টেলেই থাকেন?’ থাকা মানে যাদবপুর বিশ্ববিদ্যালয়ের ছাত্র।\nইন্দিরা গান্ধীর সঙ্গে। ছবি- দ্য ইন্ডিয়ান এক্সপ্রেসের আর্কাইভ।\nহত্যার সময়ক্ষণ বুলেটিনে উল্লেখ নেই। হতে পারে রাত্রি বারোটার পরে। অর্থাৎ, তারিখ হিসেবে ১৫ আগস্ট। ভারতের স্বাধীনতা দিবস। এই দিন বেছে নেওয়ার কারণ হয়তো, ভারত স্বাধীনতা দিবস নিয়ে মশগুল থাকবে, বড় রকম ঝুট ঝামেলা করবে না। ইন্দিরা গান্ধীর জরুরি অবস্থা চলছে। রুমে ফিরতেই চোখ মুখ দেখে অলোকের প্রশ্নঃ ‘সত্যি?’ বললুম, ‘বিবিসি বলছে’। ঘুম হলো না। ছটফট করছি। মাথা ঘুরছে। গোটা শহর নিস্তব্ধ। সকালেও লোক জন পথে নেই। ছুটির দিন। সাতটার পর কিছু মানুষ ব্যাগ হাতে বাজারমুখী। যোধপুর পার্ক বা যাদবপুর বাজারে। হোস্টেলের সামনেই ছোট্ট খুপরির মতো চায়ের স্টল। স্টলে ছোট রেডিও। আকাশবাণীর ব্রেকিং নিউজ। লোকের জটলা। খবর শুনছেন। বলাবলি করছেন, বিষয় মুজিব হত্যা। বেলা যত বাড়ছে, পথের মোড়ে ভিড়, জটলা। প্রত্যেকের মুখে এক কথা, ‘কে মারলো মুজিবকে? কারা মারলো? পাকিস্তান মেরেছে?’ আকাশবাণী কিংবা বিবিসির খবরে বিস্তারিত কিছু নেই। ঢাকা থেকে বাংলাদেশ বেতার যা প্রচারিত করছে তারই পুনরাবৃত্তি। বিদেশি সাংবাদিকরাও (ঢাকাস্থ) কোনও সংবাদ দিতে পারছেন না। নিশ্চয়ই কড়াকড়ি সেন্সর। তখন তো আজকের দিনের মতো এত প্রযুক্তি ছিল না।\nযোধপুর পার্কে থাকেন অন্নদাশঙ্কর রায়। মেইন হোস্টেল থেকে তাঁর বাড়ি আধা কিলোমিটারও নয়। ন’টার আগেই গেলুম অন্নদাশঙ্কর রায়ের বাড়িতে। দেখি, অনেকটাই উদ্ভ্রান্ত। পায়চারি করছেন। মুখে রা নেই। লক্ষ্য করি, তাঁর চোখে জল। হাতের ইশারায় বসতে বললেন। লীলা রায়, অন্নদাশঙ্কর রায়ের স্ত্রী, ‘বিকেলে এসো।’\nঅন্নদাশঙ্কর রায় ব্রিটিশ যুগের আইসিএস। ডাকসাইটে আমলা। ধীরস্থির। বহুমান্য লেখক। বুদ্ধিজীবী। স্পষ্টবক্তা। ভয়ডরহীন। আইসিএস জীবনে বেশিরভাগ সময় কাটিয়েছেন পূর্ববঙ্গের নানা জেলায়। পূর্ববঙ্গকে হাড়েমজ্জায় জানতেন। ভালোবাসতেন। তাঁর একটি গ্রন্থের নামঃ ‘আমার ভালোবাসার দেশ’। এই দেশ পূর্ববঙ্গ। আজকের বাংলাদেশ। ভালোবাসতেন বঙ্গবন্ধু শেখ মুজিবকে। ১৯৭১-এ, মুক্তিযুদ্ধ চলাকালীন ‘বঙ্গবন্ধু’ নামেই কবিতা লেখেন।\nতবু নাহি ভয়, হবে হবে জয়\nজয় মুজিবুর রহমান\nহোস্টেলে না ফিরে গেলুম বন্ধু শাহ মোহাম্মদ তৌজীহফ ওরফে মানিকের হোস্টেলে। ক্যালকাটা মেডিকেল কলেজের ছাত্র। বাড়ি রাজশাহী। পড়ছেন স্কলারশিপ নিয়ে (এখন লন্ডনে বাস। একটি বিখ্যাত মেডিকেল বিশ্ববিদ্যালয়ের অধ্যাপক)। দু’জনে গেলুম আনন্দবাজার, দ্য স্টেটসম্যান-এ। বাড়তি খবরের আশায়। কোনও বাড়তি খবর নেই। ঢাকার রেডিওর খবরই সম্বল। গেলুম ডেপুটি হাইকমিশনে (কলকাতাস্থ)। তালা বন্ধ। পিয়ন, দরোয়ানও নেই। কারোর খোঁজ পাওয়া গেল না। পার্কসার্কাসের মোড়ে মিনিবাসের জন্য অপেক্ষা করছি, দেখি, দূতাবাসের একজন ফাস্ট সেক্রেটারি হন্তদন্ত হয়ে ছুটছেন। দৌড়ে কাছে যাই। জিজ্ঞেস করি, বিশদ জানার জন্য। তিনি মৌনী। কথা না বলে উল্টো হাঁটলেন। হতে পারে, ভয়ে দিশেহারা। কিংবা বঙ্গবন্ধু হত্যায় দিকশূন্যহীন।\nসই করছেন বঙ্গবন্ধু।\nবিকেলে অন্নদাশঙ্কর রায়ের বাড়িতে হাজির। লেখার টেবিলে তখন। উঠে এলেন। বললেন, বঙ্গবন্ধুকে নিয়ে লিখছি। অন্নদাশঙ্কর কোনও লেখার শিরোনাম ঠিক না করে লিখেন না। লেখার শিরোনামেই প্রকাশিত মূল কথা। হোক তা প্রবন্ধ। গল্প। লেখার শিরোনাম দিয়েছেন ‘কাঁদো, প্রিয় দেশ’ (এই নামে বইও আছে)। লেখাটি ‘দেশ’ সাপ্তাহিকে পাঠিয়েছিলেন। ছাপা হবে, কম্পোজ হয়েছে, প্রুফ দেখাও। দিল্লি থেকে ইন্দিরা গান্ধীর চিঠি, অন্নদাশঙ্কর রায়কে (তখন ইমার্জেন্সি। মুখ্যমন্ত্রী সিদ্ধার্থশঙ্কর রায়ের বাহিনী কলকাতার পত্রপত্রিকার সেন্সরে খড়্গহস্ত। সিদ্ধার্থশঙ্করই লেখাটি ইন্দিরাকে পাঠিয়েছিলেন। অন্নদাশঙ্করকে ইন্দিরার নিষেধাজ্ঞা, লেখা অপ্রকাশের।\nহোস্টেলের সামনে সুবিমল দত্তর বাড়ি (সুবিমল দত্ত বাংলাদেশে হাই কমিশনার ছিলেন)। বারান্দায় বসে আছেন। অন্নদাশঙ্করের বাড়ি থেকে ফেরার পথে দেখলুম। সুবিমলবাবুর সঙ্গে পরিচয় ছিল। গেলুম। বঙ্গবন্ধু প্রসঙ্গে বললেন, “আমাদের ‘র’ তাঁকে বলেছেন, আমিও একবার (দিল্লি থেকে গিয়ে) বলেছি, সাবধান করেছি, ‘বিপদ ঘনতর।’ বঙ্গবন্ধুর কথা, ‘হতে পারে না, ইম্পসেবল্।’ মানুষকে ভালোবাসতেন। বাংলাদেশের মানুষের প্রতি কখনও বিশ্বাস হারাননি। না হারিয়ে সবংশে নির্মূল।”\n(লেখক জার্মানি নিবাসী সাহিত্যিক-সাংবাদিক। মতামত ব্যক্তিগত।)\nWeb Title: Mujibur rahman assassination bangladesh dhaka kolkata 15 august 1975\nমানবেন্দ্র বন্দ্যোপাধ্যায় বাংলাদেশের


হাঁসের স্নাতক ডিগ্রি লাভ! - MysmsBD.Com Login Sign Up HomeSms ZoneTube Search Unlimited Music, Videos And Download Free @ Tube Downloader\nHome › অন্যরকম খবর › সাধারন অন্যরকম খবর › হাঁসের স্নাতক ডিগ্রি লাভ! হাঁসের স্নাতক ডিগ্রি লাভ!In সাধারন অন্যরকম খবর - Jun 04 at 7:59am বিশ্বব্যাপী মানুষের নানা ডিগ্রি লাভের কথা আমরা শুনে থাকি। তাই বলে অন্য প্রাণি ডিগ্রি লাভ! তাও আবার হাঁসের ডিগ্রি। এমনই অবিশ্বাস্য অথচ সত্যি সত্যি ঘটনা ঘটেছে যুক্তরাষ্ট্রের ফ্লোরিডার মেলবোর্নে।\nসেখানকার সানট্রি এলিমেন্টারি স্কুল থেকে এটি স্নাতক ডিগ্রি পেয়ে সবাইকে অবাক করে দিয়েছে। এই খবর প্রকাশ হওয়ার পর সার্জিও নামের হাঁসটিকে দেখতে লোকজন ভিড় করছে।\n'রহস্যময়' হাঁসটিকে নিয়ে অনলাইনে 'দ্য মিরাকল ডাক' নামে একটি পেজও খোলা হয়েছে। আর এতে প্রচুর লাইকও পড়েছে।\nখবরে বলা হয়, স্কুলটির বিজ্ঞান শিক্ষার্থীদের গবেষণায় মোট ৪০টি হাঁস যোগাড় করা হয়। দীর্ঘ পরীক্ষায় বাকি সব হাঁস মারা গেলেও সার্জিও বেঁচে যায়। পরে স্কুল কর্তৃপক্ষ এটিকে একটি ডিগ্রি দেয়ার সিদ্ধান্ত নেয়। এতে স্কুলের সকল শিক্ষার্থী খুশি হয়। Facebook Twitter Googleplus Pint Noyon Khan Posts 3294 Post Views 282 Related আরও দেখুন অন্যান্য ক্যাটাগরি একই সঙ্গে নিজের বোন ও কাকিমাকে বিয়ে করে শোরগোল ফেললেন এই যুবক! Yesterday at 10:43pm 319 অবৈধ পার্কিংয়ের অভিযোগে মৃত ব্যক্তিকে জরিমানা! Yesterday at 7:45pm 112 মৃত্যুদণ্ড কার্যকরের ২১ বছর পর হত্যাকারীকে নির্দোষ ঘোষণা! Fri at 2:42pm 500 মা-বাবার জন্য সতীত্ব বিক্রি করলো মেয়ে! Fri at 1:10pm 921 হাতির আক্রমণ থেকে বাঁচতে পরিবার নিয়ে গাছের মগডালে আশ্রয়, রাত্রিবাস! Thu at 4:11pm 315 স্ত্রীকে দিয়ে দেহ ব্যবসা যাদের রীতি! Wed at 9:13pm 1355 ভ্যাম্পায়ার হতে প্রেমিককে রক্ত খাওয়ালো প্রেমিকা! Wed at 1:37pm 735 অভিনব বিয়ের অতিথি পেঙ্গুইনরা! Wed at 8:52am 174 পাঠকের মন্তব্য (0)Please login To write comment


Nabanna did not give clearance to Alapan Banerjee Dgtl - Anandabazar\nNabanna did not give clearance to Alapan Banerjee Dgtl\nকলকাতা ৩০ মে ২০২১ ১৫:৫৩\nসোমবার, ৩১ মে, সকাল ১০টায় দিল্লিতে তলব করা হয়েছে রাজ্যের মুখ্যসচিব আলাপন বন্দ্যোপাধ্যায়কে। নর্থ ব্লকে কেন্দ্রীয় সরকারের কর্মিবর্গ মন্ত্রকে তাঁর হাজিরা দেওয়ার কথা। তিনি কি এই বদলির নির্দেশ মতো সোমবার পৌঁছে যাবেন? না কি নতুন কোনও মোড় অপেক্ষা করছে এই বিতর্কিত পর্বে? পরিস্থিতি কিন্তু এখনও স্পষ্ট নয়।\nনবান্ন সূত্রের খবর, রবিবার বিকেল পর্যন্ত আলাপনকে দিল্লি যাওয়ার প্রয়োজনীয় ছাড়পত্র দেয়নি রাজ্য সরকার। এমনকি, মুখ্যমন্ত্রী মমতা বন্দ্যোপাধ্যায়ের অনুরোধ মেনে কেন্দ্রীয় সরকারও তাদের নির্দেশ প্রত্যাহার করেনি।\n৩১ মে-ই ছিল আলাপনের কর্মজীবনের শেষ দিন। কিন্তু রাজ্য সরকার কেন্দ্রের কাছে মুখ্যসচিবের মেয়াদ বৃদ্ধির আবেদন জানালে, তাতে সায় দেয় নরেন্দ্র মোদীর সরকার। ৩ মাসের এক্সটেনশন পান আলাপন। গত শুক্রবার কলাইকুন্ডা বিমানবন্দরে প্রধানমন্ত্রীর ডাকা ঘূর্ণিঝড় ইয়াসের ক্ষয়ক্ষতি পর্যালোচনা বৈঠকে হাজির থাকার কথা ছিল মুখ্যমন্ত্রী মমতা বন্দ্যোপাধ্যায় ও মুখ্যসচিব আলাপন বন্দ্যোপাধ্যায়ের। কিন্তু দু’জনের কেউই ওই বৈঠকে যোগ দেননি। মুখ্যমন্ত্রী বৈঠকের আগে প্রধানমন্ত্রীর সঙ্গে সাক্ষাৎ করে বিপর্যয়ে ক্ষয়ক্ষতির খতিয়ান পেশ করেন। সঙ্গে ছিলেন মুখ্যসচিবও। তার কয়েক ঘণ্টার মধ্যে আলাপনকে দিল্লিতে তলব করে কেন্দ্র।\nশুক্রবার রাতে এই বদলির নির্দেশ আসার পর শনিবার নবান্নে সাংবাদিক সম্মেলন করে মুখ্যমন্ত্রী কেন্দ্রের কাছে আবেদন করেন তাদের নির্দেশ প্রত্যাহার করার জন্য। কিন্তু রবিবার কেন্দ্রীয় নির্দেশনামা প্রত্যাহারের খবর যেমন পাওয়া যায়নি, তেমনই রাজ্য সরকারও মুখ্যসচিবকে দিল্লিতে কাজে যোগ দেওয়ার ছাড়পত্র দেয়নি। কেন্দ্রীয় সরকার রাজ্যের সচিব পর্যায়ের কোনও আধিকারিককে তাদের কাজে যোগদানের বিষয়ে নির্দেশ দিলে, সংশ্লিষ্ট রাজ্য সরকারকেও চিঠি দিয়ে তা জানানোই রেওয়াজ। এ ক্ষেত্রেও কেন্দ্রীয় সরকারের তরফে আলাপনকে চিঠি দিয়ে দিল্লিতে কাজে যোগদানের নির্দেশ দেওয়ার পাশাপাশি, চিঠি পাঠানো হয়েছিল নবান্নেও। কিন্তু এখনও পর্যন্ত নবান্ন থেকে মুখ্যসচিবকে ‘রিলিজ অর্ডার’ দেওয়া হয়নি বলেই খবর। এমনকি কেন্দ্রীয় সরকারের চিঠির জবাবও দেওয়া হয়নি নবান্ন থেকে। এমতাবস্থায় আলাপনের দিল্লিতে যোগ দেওয়ার সম্ভাবনা নেই বলেই মনে করছেন প্রাক্তন আমলারা। কারণ, দিল্লিতে কাজে যোগ দিতে হলে মুখ্যসচিবকে ‘রিলিজ অর্ডার’ নিতেই হবে। এ ক্ষেত্রে রিলিজ অর্ডার না পেলে তাঁর দিল্লি যাওয়া হচ্ছে না বলেই মনে করছেন প্রাক্তন আমলাদের অনেকে।\nসোমবার ইয়াস ঘূর্ণিঝড় পরবর্তী পরিস্থিতি নিয়ে নবান্নে একটি বৈঠক করবেন মুখ্যমন্ত্রী। নবান্নেরই কোনও কোনও সূত্রে খবর, ওই বৈঠকে হাজির থাকবেন মুখ্যসচিব আলাপনও। কিন্তু একটা অংশ বলছেন, আলাপন দিল্লি না গেলেও ওই বৈঠকে সম্ভবত থাকবেন না। এক প্রাক্তন আমলার কথায়, নিয়মানুযায়ী রাজ্য সরকারের তরফে সংশ্লিষ্ট আমলাকে এবং কেন্দ্রকে চিঠি দেওয়া হলে তবেই ওই আধিকারিক কেন্দ্রীয় সরকারের কাজে যোগ দিতে পারেন। এ ক্ষেত্রে যখন রাজ্য সরকার দু’পক্ষকেই চিঠি দেয়নি, তখন ধরে নিতে হবে আলাপন রাজ্যের মুখ্যসচিব হিসেবেই কাজ চালিয়ে যাবেন।\nআলাপনের সঙ্গে যা হল তা শুধু অশোভন নয়, সম্পূর্ণ বেআইনি, লিখলেন প্রসাদরঞ্জন\nBJP TMC Alapan Bandyopadhyay


অরবিন্দ কেজরিওয়ালের ‘ফ্রি’ ভালোবাসা | KhaborOnline\nHome খবর দেশ অরবিন্দ কেজরিওয়ালের ‘ফ্রি’ ভালোবাসা\nঅরবিন্দ কেজরিওয়ালের ‘ফ্রি’ ভালোবাসা\nশপথ নিচ্ছেন কেজরিওয়াল\nনয়াদিল্লি: “অনেকে বলেন, কেজরিওয়াল দিল্লিতে সব কিছু ফ্রি করে দিয়েছে। তবে এই ফ্রি-এর দুনিয়া সব থেকে বড়ো জিনিসটি পাওয়া তা হল মায়ের ভালোবাসা। কেজরিওয়াল দিল্লির মানুষকে তেমনটাই ভালোবাসে। এই ভালোবাসা একেবারে ফ্রি”। মুখ্যমন্ত্রীপদে হ্যাট্রিক করে রবিবার রামলীলা ময়দানের শপথগ্রহণ অনুষ্ঠানে এমনটাই মন্তব্য করলেন আম আদমি পার্টি প্রধান অরবিন্দ কেজরিওয়াল।\nরাজ্যের ক্ষমতায় এসে বিনামূল্যে একাধিক সরকারি পরিষেবা চালু করেছেন কেজরিওয়াল। যা নিয়ে বিরোধী দলের খোঁচা অব্যহত। প্রত্যুত্তর দিতে শপথগ্রহণ অনুষ্ঠানের মঞ্চকেই বেছে নিলেন তিনি। বলেন, “কেজরিওয়াল দিল্লির মানুষকে ভালোবাসে। এটা আদ্যন্ত বিনামূল্যের। আমি কি আবার পড়ুয়াদের কাছ থেকে ফিজ নেওয়া শুরু করতে পারি? অথবা রোগীদের কাছ থেকে চিকিৎসা এবং ওষুধের বিলের জন্য টাকা নিতে পারি? যদি এটা করি, তা হলে আমার থেকে লজ্জিত আর কেউ হবে না”।\nএ দিনের শপথগ্রহণে ভিন রাজ্যের কোনো মুখ্যমন্ত্রী অথবা ভিন রাজনীতিক দলের নেতৃত্বকে আমন্ত্রণ জানাননি কেজরি। তবে আমন্ত্রণ জানিয়েছিলেন প্রধানমন্ত্রী নরেন্দ্র মোদীকে। কিন্তু নিজের সংসদীয় কেন্দ্রের উন্নয়নমূলক কাজে ব্যস্ত থাকায় মোদী দিল্লির শপথগ্রহণ অনুষ্ঠানে অংশ নিতে পারেননি বলে জানা যায়।\nএ প্রসঙ্গে দিল্লির মুখ্যমন্ত্রী বলেন, “আমি তাঁকে (প্রধানমন্ত্রীকে) আমন্ত্রণ জানিয়েছিলাম। তিনি হয়তো অন্য কোনো কাজে ব্যস্ত রয়েছেন। তবে এই মঞ্চ থেকেই তাঁর কাছে আমি অনুরোধ করতে চাই। তাঁর-সহ প্রত্যেকের শুভকামনা আমি চাইছি”।\nবিধানসভা ভোটের প্রচারে কেজরির বিরুদ্ধে আক্রমণে লাগাম ছাড়িয়ে ছিলেন বিজেপি নেতৃত্ব। এ দিন তিনি বলেন, “প্রচারের সময়, রাজনীতি হয় এবং এটা ঘটেওছিল। আপনারা আমার বিরুদ্ধে যা বলেছেন, তার জন্য আমি সবাইকে ক্ষমা করে দিয়েছি, আমি আপনাদের সমস্ত নেতিবাচক বিষয়গুলি ভুলে যাওয়ার অনুরোধ করছি। দিল্লির উন্নয়নের জন্য আমাদের কেন্দ্র-রাজ্য সহমতের ভিত্তিতে কাজ করতে হবে”।\nপ্রসঙ্গত, রাষ্ট্রপতি রামনাথ কোবিন্দের কার্যালয়ের একটি আনুষ্ঠানিক বিজ্ঞপ্তিতে বলা হয়েছে, মনীশ সিসোদিয়া, সত্যেন্দ্র জৈন, গোপাল রাই, কৈলাশ গহলৌত, ইমরান হোসেন এবং রাজেন্দ্র পাল গৌতমের মতো পুরনো মন্ত্রিসভার সদস্যদের এ বারও সরকারের মন্ত্রীপদে নিয়োগে অনুমোদন দেওয়া হয়েছে।\nপূর্ববর্তীরাজাবাজার চালপট্টিতে ভয়াবহ আগুন\nপরবর্তীকলকাতায় বিএমএস-এর বিমা ডেভেলপমেন্ট অফিসার সংগঠনের প্রথম সাধারণ সভা


‘ক্রীড়ানুরাগী বঙ্গবন্ধু পরিবার’ গ্রন্থের মোড়ক উন্মোচন – জয়তু শেখ হাসিনা\nপ্রধানমন্ত্রী শেখ হাসিনা দেশের ক্রীড়াঙ্গনের সাফল্যে বঙ্গবন্ধু পরিবারের অবদান নিয়ে রচিত মুজিববর্ষের স্মারক গ্রন্থ ‘ক্রীড়ানুরাগী বঙ্গবন্ধু পরিবার’-এর মোড়ক উন্মোচন করেছেন। তিনি আজ সোমবার দুপুরে প্রধানমন্ত্রীর কার্যালয়ে বইটির সম্পাদক যুব ও ক্রীড়া প্রতিমন্ত্রী মো. জাহিদ আহসান রাসেল এমপি, প্রকাশক জয়ীতা প্রকাশনীর ইয়াসিন কবীর জয়, উপদেষ্টা কানাডিয়ান ইউনিভার্সিটি অব বাংলাদেশ ও পদ্মা ব্যাংক লিমিটেডের চেয়ারম্যান চৌধুরী নাফিজ সরাফাত এবং যুব ও ক্রীড়া মন্ত্রণালয়ের সচিব মো. আকতার হোসেনকে সঙ্গে নিয়ে মুজিব জন্মশতবর্ষের বিশেষ প্রকাশনাটির মোড়ক উন্মোচন করেন। প্রধানমন্ত্রীর পিএস-১, পিএস-২ এবং এপিএস-১ এ সময় উপস্থিত ছিলেন।\nখেলাধুলার প্রতি অনুরাগ বঙ্গবন্ধু পরিবারের দীর্ঘদিনের। বলা যায় ক্রীড়ানুরাগ তাঁদের পারিবারিক ঐতিহ্য। জাতির পিতা বঙ্গবন্ধু শেখ মুজিবুর রহমানের পিতা শেখ লুৎফর রহমান ক্রীড়ানুরাগী মানুষ ছিলেন। ফুটবল খেলতেন। গোপালগঞ্জ অফিসার্স ক্লাবের ফুটবল টিমের প্রধান ছিলেন তিনি। বঙ্গবন্ধুও শৈশব থেকে পিতার মতোই ছিলেন ক্রীড়ানুরাগী। তিনি ছিলেন গোপালগঞ্জ মিশনারি স্কুল ফুটবল টিমের প্রধান। ম্যাট্রিকুলেশন পাস করে গোপালগঞ্জ ছেড়ে গেলে এবং ক্রমে রাজনীতিতে ব্যস্ত হয়ে পড়লেও খেলাধুলার প্রতি বঙ্গবন্ধুর আগ্রহ কমেনি। ঢাকায় তিনি ওয়ান্ডারার্স ক্লাবে ফুটবল, ভলিবল খেলেছেন।\nবঙ্গবন্ধুর পরবর্তী প্রজন্মের মধ্যেও সঞ্চারিত হয়ছে এই ক্রীড়ানুরাগ। তাঁর বড় ছেলে শেখ কামাল ফুটবল, ক্রিকেট, বাস্কেটবল, হকিসহ বিভিন্ন খেলায় পারদর্শী ছিলেন। আবাহনী ক্লাব প্রতিষ্ঠার মধ্য দিয়ে দেশে ফুটবলের আধুনিকায়নে তাঁর অবদান চিরস্মরণীয়। তাঁর স্ত্রী সুলতানা কামালও ছিলেন দেশের অন্যতম শ্রেষ্ঠ নারী অ্যাথলেট।\nবঙ্গবন্ধুর জ্যেষ্ঠ কন্যা প্রধানমন্ত্রী শেখ হাসিনার ক্রীড়ানুরাগও সর্বজনবিদিত। সরকার পরিচালনায় ব্যস্ততার মধ্যেও তিনি বিভিন্ন সময় খেলোয়াড়দের উৎসাহিত করেছেন। ব্যক্তিগতভাবে তাঁদের খোঁজখবর নেন, বাড়িতে আমন্ত্রণ জানান, এমনকি রান্না করে তাঁদের বাড়িতে খাবারও পাঠিয়ে থাকেন। এ ছাড়া দেশের ক্রীড়াঙ্গনে তাঁর নানামুখী উন্নয়নমূলক কার্যক্রমে দেশ ও আন্তর্জাতিক পর্যায়ে ব্যাপক সাফল্য অর্জিত হচ্ছে।\nPrevious Post: ঐক্যবদ্ধ হয়ে করোনা মোকাবেলা করবো: প্রধানমন্ত্রী শেখ হাসিনা\nNext Post: রোহিঙ্গা প্রত্যাবাসনে মিয়ানমারের ওপর আরো চাপ বাড়ানোর আহ্বান যুক্তরাষ্ট্রের


‘গ্রেপ্তার নয়, তবে জেরার মুখে বসতে হবে কলকাতার পুলিশ কমিশনারকে’ | এশিয়া | real-timenews.com\nকলকাতা: ভারতের সুপ্রিম কোর্ট বলেছে, কলকাতার পুলিশ কমিশনার রাজীব কুমারকে জেরার মুখে বসতে হবে। কিন্তু কেন্দ্রীয় তদন্ত সংস্থা সিবিআই মি. কুমারকে গ্রেপ্তার করতে পারবে না।\nভারতের প্রধান বিচারপতি রঞ্জন গগৈর নেতৃত্বাধীন তিন সদস্যের বেঞ্চ এটাও বলেছে, কলকাতার পুলিশ কমিশনারকে কোনও নিরপেক্ষ স্থানে জেরা করতে হবে। প্রতিবেদন বিবিসির।\nকলকাতার পুলিশ কমিশনারকে কেন্দ্রীয় তদন্তকারীরা জেরা করতে যাওয়াকে কেন্দ্র করে গত কয়েকদিন ধরে সারা ভারতে শোরগোল পড়ে গেছে, কিছুক্ষণ আগে ভারতের শীর্ষ আদালতের নির্দেশ এসেছে।\nপশ্চিমবঙ্গের মুখ্যমন্ত্রী মমতা ব্যানার্জী গত তিনদিন ধরে পুলিশ কমিশনারকে জেরার করার ইস্যুতে কলকাতায় ধর্না-অবস্থান করছেন।\nসুপ্রিম কোর্টের নির্দেশ আসার পরে মিজ. ব্যানার্জী প্রতিক্রিয়া জানাতে গিয়ে বলেছেন, ‘এটা আমাদের নৈতিক জয়। রাজীব কুমার কখনই বলে নি যে সে কেন্দ্রীয় তদন্ত সংস্থার সঙ্গে সহযোগিতা করবে না। সে কোনও একটা নিরপেক্ষ জায়গায় মুখোমুখি বসতে চেয়েছিল।’\nআবার বিজেপি নেতারা শীর্ষ আদালতের নির্দেশকে ব্যাখ্যা করছেন ‘সিবিআইয়ের জয়’ হিসাবে\nকেন্দ্রীয় সংস্থা সিবিআই অভিযোগ করেছে যে সারদা চিট ফান্ড মামলায় তদন্ত করার সময়ে রাজীব কুমার বেশ কিছু নথি এবং প্রমাণ বাজেয়াপ্ত করেছিলেন, কিন্তু সেগুলো সিবিআইকে দেওয়া হচ্ছে না।\nএকাধিকবার জিজ্ঞাসাবাদের জন্য তলব করা হলেও রাজীব কুমার কেন্দ্রীয় তদন্তকারীদের সামনে হাজির হন নি।\nসারদা সংস্থা বেআইনিভাবে লক্ষ লক্ষ সাধারণ মানুষের কাছ থেকে কয়েক হাজার কোটি টাকা সংগ্রহ করেছিল। ২০১৩ সালে ওই সংস্থার বিরুদ্ধে পুলিশে অভিযোগ দায়ের করা হয়।\nকাশ্মীরের গুলমার্গ থেকে গ্রেপ্তার করা হয় সারদা সংস্থার মালিক সুদীপ্ত সেন আর তার এক সহযোগী দেবযানী মুখার্জীকে।\nওই মামলার প্রাথমিক তদন্ত ভার ছিল যে বিশেষ দলের ওপরে, তারই প্রধান ছিলেন এখনকার কলকাতা পুলিশ কমিশনার রাজীব কুমার।\nপরবর্তীতে সুপ্রিম কোর্টে অভিযোগ দায়ের হয় যে কেন্দ্রীয় তদন্ত সংস্থাকে ওই মামলার দায়িত্ব দেওয়া হোক এবং তার থেকেও গুরুত্বপূর্ণ বিষয় ছিল যে সারদা সংস্থা যেভাবে অর্থ সংগ্রহ করেছে, তার পিছনে মদত ছিল প্রভাবশালী রাজনৈতিক ব্যক্তিদের।\nশীর্ষ আদালত প্রভাবশালী ব্যক্তিদেরও খুঁজে বার করতে নির্দেশ দেয় সি বি আইকে।\nওই অভিযোগ বেশ কিছুদিন ধরে করলেও, হঠাৎই গত রবিবার কেন্দ্রীয় তদন্তকারীরা নাটকীয়ভাবে পুলিশ কমিশনারের সরকারী বাসভবনের সামনে হাজির হয়ে যান জিজ্ঞাসাবাদ করার জন্য।\nকলকাতা পুলিশ প্রথমে বাধা দেয় তদন্তকারীদের আর তারপরে সিবিআই অফিসারদের টেনে হিঁচড়ে থানায় নিয়ে যায়।\nরবিবার সন্ধ্যায় কলকাতায় তারপরে ঘটতে থাকে একের পর এক নাটকীয় এবং অভাবনীয় ঘটনা।\nমুখ্যমন্ত্রী মমতা ব্যানার্জী পুলিশ কমিশনারের বাড়িতে গিয়ে বৈঠক করেন অন্য শীর্ষ পুলিশ কর্তাদের সঙ্গে।\nসেখান থেকে বেরিয়ে মিজ. ব্যানার্জী ঘোষণা করেন যে. তিনি এই ঘটনার প্রতিবাদ জানাতে ধর্না অবস্থানে বসছেন।\nগত তিনদিন ধরে মমতা ব্যানার্জী কলকাতার ধর্মতলায় মঞ্চ বানিয়ে অবস্থান চালাচ্ছেন, যেখান থেকে তিনি বারে বারে অভিযোগ করছেন যে কেন্দ্রের ক্ষমতাসীন বিজেপির অঙুলি নির্দেশেই তার প্রশাসনের ওপরে আক্রমণ চালানো হচ্ছে। নিজের রাজ্যের বাহিনীর পাশে থাকার বার্তা দিয়ে মমতা ব্যানার্জী বলেন, ওই ঘটনা সাংবিধানিক কাঠামোর ওপরে সরাসরি আঘাত।\nমিজ. ব্যানার্জীর অবস্থানকে ভারতের সব বিরোধী দলগুলি সমর্থন করেছে।\nযেভাবে কেন্দ্রীয় তদন্তকারীদের কাজে বাধা দেওয়া হয় আর তাদের থানায় আটক করে রাখা হয়, সেই বিষয়ে সুপ্রিম কোর্টে আদালত অবমাননারও অভিযোগ করেছিল।\nযেহেতু শীর্ষ আদালতের নির্দেশেই তারা তদন্ত চালাচ্ছিল, তাই তদন্তকারীদের বাধাদান আদালত অবমাননার সমান।\nপ্রধান বিচারপতির নেতৃত্বাধীন বেঞ্চ আজ ওই আদালত অবমাননার ঘটনায় পশ্চিমবঙ্গের মুখ্য সচিব, পুলিশের ডিরেক্টর জেনারেল আর কলকাতার পুলিশ কমিশনারকে নোটিস দিয়েছে।\n২০ ফেব্রুয়ারি পরবর্তী শুনানির আগেই পশ্চিমবঙ্গের তিন শীর্ষ অফিসারকে জবাব দাখিল করতে হবে।


সত্যিকারের সুপারস্টার কে? | Al Itisam\nহোম প্রবন্ধ সত্যিকারের সুপারস্টার কে?\nসত্যিকারের সুপারস্টার কে?\nছাত্র, হাজী মোহাম্মাদ দানেশ বিজ্ঞান ও প্রযুক্তি বিশ্ববিদ্যালয়,\nভূমিকা : সুপারস্টার কথাটি শুনলেই আমাদের স্মৃতিতে ভেসে আসে নায়ক-নায়িকা, শিল্পী, খেলোয়াড় ইত্যাদির কথা। কিন্তু আসল সুপারস্টার কে? মানুষের জীবনের ২টি স্তর আছে। একটি হলো ইহকাল বা দুনিয়াবী জীবন, যা খুবই অল্প সময়ের আর অপর জীবনটি হলো আখিরাত বা পরকাল, যা স্থায়ী জীবন। প্রকৃত সুপারস্টার সে, যে অল্প সময়ের জীবনের চেয়ে বা দুনিয়াবী জীবনের চেয়ে চিরস্থায়ী জীবন বা আখিরাতের জীবনকে গুরুত্ব দেয়। আর যারা বেশি স্থায়ী জিনিসের বদলে তুচ্ছ ক্ষণস্থায়ী জিনিসকে মূল্যায়ন করে, তারা যতই নামে শিক্ষিত হোক না কেন, যতই ডিগ্রিধারী হোক না কেন, কোনো মানুষই তাকে চালাক বা সুপারস্টার বলবে না। যেমন- একটি সেগুনকাঠ দ্বারা তৈরি চেয়ার ও আরেকটি আমকাঠ দ্বারা তৈরি চেয়ার আছে। এখন যে ব্যক্তি স্বল্পস্থায়ী আমকাঠের চেয়ারকে দীর্ঘস্থায়ী সেগুনকাঠের চেয়ারের চেয়ে বেশি পসন্দ করবে, সে শিক্ষিত হলেও সত্যিকার বিবেকবান শিক্ষিত বা সুপারস্টার হতে পারে না। তাই সত্যিকারের সুপারস্টার তারাই, যারা কষ্ট হলেও ক্ষণস্থায়ী জীবনের চেয়ে চিরস্থায়ী জীবনকে বেশি গুরত্ব দেন। এখন আমাদের সমাজের মানুষ কাদেরকে সুপারস্টার ভাবে, তা আলোচনা করা যাক।\nঅনেকের ধারণায় সুপারস্টার হলো নায়ক-নায়িকা : অনেক কিশোর-কিশোরী, যুবক-যুবতীকে তাদের প্রিয় মানুষ সম্পর্কে জিজ্ঞেস করলে তাদের অধিকাংশই হয়তোবা বলবে কোনো নায়ক-নায়িকার কথা। কিন্তু তারা কি আসলেই সুপারস্টার?\nরাসূল (ছাঃ) বলেছেন, ‘মানুষের দু’চোখের যেনা হলো দেখা, দু’কানের যেনা হলো শোনা, জিহ্বার যেনা হলো কথা বলা, হাতের যেনা হলো স্পর্শ করা, পায়ের যেনা হলো যেনার পথে চলা, অন্তরের যেনা আকাক্সক্ষা করা। লজ্জাস্থান তার সত্য-মিথ্যা প্রমাণ করে’। আল্লাহ তা‘আলা বলেন, وَلَا تَقْرَبُوا الزِّنَا إِنَّهُ كَانَ فَاحِشَةً وَسَاءَ سَبِيلًا ‘তোমরা যেনার নিকটবর্তী হয়ো না। এটা অশ্লীল ও নিকৃষ্ট পথ’ (বনী ইসরাঈল, ৩২)।\nসুধী পাঠক! বলুন তো, নায়ক-নায়িকারা যারা অভিনয় করে, উপরের হাদীছ অনুযায়ী তারা কি যেনাকারীর অন্তর্ভুক্ত হয় না? আর আল্লাহ তা‘আলার বাণী অনুযায়ী, যেনা হলো অশ্লীল ও নিকৃষ্ট পথ। তাহলে যারা অশ্লীল ও নিকৃষ্ট পথে আছে, তারা আপনার সুপারস্টার হয় কী করে? আসুন! আমরা তাদের মতো হতে না চেয়ে বরং সেই সব নায়ক-নায়িকা ভাই-বোনদের জন্য দু‘আ করি, তারা যেন এই অশ্লীল ও নিকৃষ্ট পথ থেকে আল্লাহর পথে ফিরে আসে।\nঅনেকের ধারণায় সুপারস্টার হলো কণ্ঠশিল্পী বা গায়ক-গায়িকা : তথাকথিত আধুনিক ছেলে-মেয়েদের অনেকেই আজ গান-বাজনায় মেতে থাকে। তাদের অনেকেরই মনের মানুষ বিভিন্ন নামকরা কণ্ঠশিল্পী। শুধু ছেলে-মেয়েই নয়, অনেক পিতা-মাতার আফসোস দেখে আমার খুব লজ্জা ও দুঃখ লাগে, যারা বলে, আমাদের ছেলে-মেয়েটা যদি ঐ শিল্পীর মতো নামকরা শিল্পী হতো? আজ বাবা-মা ছেলে-মেয়েদেরকে ছোট থেকে গান-বাজনা ও নাচের প্রতিষ্ঠানে ভর্তি করে দিচ্ছে। আবু উমামা (রাঃ) বলেন, রাসূল (ছাঃ) বলেছেন, ‘তোমরা গায়িকা বা নর্তকীদের বিক্রয় করো না, তাদের ক্রয় করো না, তাদেরকে গান-বাজনা ও বাদ্যযন্ত্র শিখিয়ে দিয়ো না। তাদের উপার্জন হারাম’। আল্লাহর রাসূল (ছাঃ)-এর হাদীছ অনুযায়ী গান-বাজনা শেখা হারাম। যারা গান-বাজনা শেখায়, তাদের উপার্জন হারাম। তাহলে কীভাবে আজ সমাজে গায়ক-গায়িকারা সুপারস্টার হতে পারে? সম্মানিত অভিভাবক! বিবেকবান মানুষ হয়ে আপনারা কেন আপনাদের ছেলে-মেয়েকে হারামের পথে ধাবিত হতে সাহায্য করছেন?! আমরা ছেলে-মেয়েরা গান-বাজনা হারাম শোনার পরেও কীভাবে নিজেদেরকে দিন দিন হারামের পথে ধাবিত করছি? বরং ঐসব গায়ক-গায়িকাদের জন্য আল্লাহর কাছে দু‘আ করি, আল্লাহ তাদেরকে সহ আমাদেরকে যেন সঠিক পথ দেখান।\nঅনেকের ধারণায় সুপারস্টার হলো খেলোয়াড়েরা :\nছেলে-মেয়েরা বিশেষ করে ছেলেরা আজ খেলোয়াড়দের খুবই ভক্ত। তারা তাদেরকে এতই ভালোবাসে বা সুপারস্টার মনে করে যে, তাদের চুলের স্টাইল, পোশাকের স্টাইলসহ অনেক ব্যাপারেই তাদের অনুকরণ করছে। এমনকি তাদের বাড়ীর ছাদে ঐসব খেলোয়াড়ের দেশের পতাকাও রেখেছে এবং ঘরে তাদের ছবিকেও সাজিয়ে রেখেছে। আমরা বৈধ খেলাধুলাকে নিষেধ বলিনি, কিন্তু এসব আন্তর্জাতিক মানের খেলোয়াড় কি আসলেই সুপারস্টার? পুরুষদের পোশাক পরার বিধান বা লজ্জাশীলতার অন্তর্ভুক্ত হলো নাভি হতে হাঁটু পর্যন্ত।\nএখন ফুটবল খেলোয়াড়দের দিকে তাকালে আমরা দেখতে পাই, তারা হাফপ্যান্ট পরে খেলে, যা হাঁটুর উপরে থাকে। তাহলে একজন মুসলিম ছেলে-মেয়ে হয়ে কীভাবে তাদেরকে আমরা সুপারস্টার বলতে পারি কিংবা তাদের মতো হতে চাই? আর আমার মুসলিম ভাইয়েরা, যারা আজ অনেকে আন্তর্জাতিক ফুটবল খেলোয়াড়কে মনের আসনে বসিয়েছি, তাদের মধ্যে কি ইসলামের একটুও আদর্শ আছে? যারা বিপথগামী আমরা কীভাবে তাদেরকে সুপারস্টার ভেবে তাদের পদাঙ্ক অনুসরণ করতে চাই?\nএবার ক্রিকেটারদের কথা বলি। একজন ক্রিকেটারকে কীভাবে আপনি সুপারস্টার বিবেচনা করতে পারেন, যার মধ্যে ইসলামী আদর্শের লেশমাত্র নেই? টাখনুর নীচে পোষাক পরাই যার স্টাইল, সে আপনার মডেল হয় কী করে?! অথচ হাদীছে এসেছে, আবু হুরায়রা (রাঃ) বলেন, রাসূল (ছাঃ) বলেছেন, لَا يَنْظُرُ اللَّهُ يَوْمَ الْقِيَامَةِ إِلَى مَنْ جَرَّ إِزَارَهُ بَطَرًا ‘যে ব্যক্তি অহঙ্কারবশত তার কাপড় টাখনুর নীচে ঝুলিয়ে পরবে, ক্বিয়ামতের দিন আল্লাহ তার দিকে রহমতের দৃষ্টি দিবেন না’।\nতাছাড়া তাদের এসব খেলা খেলতে গিয়ে অযথা অনেক সময়ের অপচয় হয়। যার ফলে তারা আল্লাহ প্রদত্ত হুকুম ছালাত পড়তে পারে না বা অনেকে সঠিক সময়ে পড়তে পারে না। উপরন্তু এসব খেলাধুলায় জুয়ার ছড়াছড়ি তো আছেই। তাহলে আজকে যারা বিপথগামী আছে, তাদের মতো হওয়ার জন্য আমাদের মন এত ব্যাকুল কেন? আপনিও কী বিপথগামী হয়ে আপনার স্থায়ী পরকালের যিন্দেগী কষ্টে ভোগ করতে চান? আমরা খেলোয়াড়দের জন্য এতটুকু অন্তত দু‘আ করি, আল্লাহ যেন তাদেরকে সঠিক পথ দেখান।\nআরও অনেকের ধারণায় অনেক রকমের সুপারস্টার থাকতে পারে, কিন্তু মনে রাখতে হবে যে, যাদের মধ্যে ইসলামী আদর্শের লেশমাত্র নেই, যাদেরকে আল্লাহ তা‘আলা ঘৃণা করেন, তাদেরকে বিবেকবান মানুষেরা অনুসরণীয় বা সুপারস্টার ভাবতে পারে না। বরং আমরা তাদের হেদায়াতের জন্য আল্লাহ তা‘আলার কাছে দু‘আ করি, যেন তিনি তাদেরকে সঠিক পথ প্রদর্শন করেন। এবার দেখা যাক, সত্যিকার সুপারস্টার কে?\nসত্যিকারের সুপারস্টার হলো সে, আল্লাহ যার উপর সন্তুষ্ট :\nসত্যিকারের সুপারস্টার তো সেই, যাকে আল্লাহ তা‘আলা পসন্দ করেন। সত্যিকার মডেল সে, যার মধ্যে রয়েছে উত্তম আদর্শ। আব্দুল্লাহ ইবনে আমর (রাঃ) বলেন, রাসূল (ছাঃ) বলেছেন, إِنَّ مِنْ خِيَارِكُمْ أحسنَكم أَخْلَاقًا ‘তোমাদের মধ্যে সে ব্যক্তিই সর্বাপেক্ষা উত্তম, যে চরিত্রের দিক দিয়ে উত্তম’। আল্লাহ তা‘আলা বলেন, إِنَّ أَكْرَمَكُمْ عِنْدَ اللَّهِ أَتْقَاكُمْ ‘নিশ্চয় তোমাদের মধ্যে আল্লাহর নিকট অধিক সম্মানিত সেই ব্যক্তি, যে অধিক আল্লাহভীরু’ (আল-হুজুরাত, ১৩)। আবু হুরায়রা (রাঃ) বলেন, রাসূল (ছাঃ)-কে জিজ্ঞেস করা হয়েছিল, কোন লোকটি সর্বাপেক্ষা সম্মানিত? তিনি বলেন, أَكْرَمُهُمْ عِنْدَ اللَّهِ أَتْقَاهُمْ ‘যে লোক আল্লাহকে বেশি ভয় করে বা তাক্বওয়াশীল সেই সর্বাপেক্ষা সম্মানিত।\nউপসংহার : উপরের কুরআন ও হাদীছের বাণী হতে স্পষ্টভাবে বলা যায়, যেসব ব্যক্তি আল্লাহকে ভয় করে এবং যার চরিত্র ভালো, সে যতই অশিক্ষিত হোক না কেন, সে যতই গরীব হোক না কেন, সে ব্যক্তিই আল্লাহর নিকট সম্মানিত এবং সে ব্যক্তিই সত্যিকারের সুপারস্টার। তাই আমাদের মনের সুপারস্টার হবে তো সেই, যে আল্লাহকে ভয় করে এবং যার চরিত্র সুন্দর। মহান আল্লাহ আমাদেরকে সত্যিকারের সুপারস্টার তথা আল্লাহকে ভয় করা এবং উত্তম চরিত্রের অধিকারী হওয়ার তাওফীক্ব দান করুন- আমীন!\n. ছহীহ মুসলিম, হা/২৬৫৭; মিশকাত, হা/৮৬, ‘ঈমান’ অধ্যায়।\n. ইবনে মাজাহ, হা/২১৬৮; মিশকাত, হা/২৭৮০।\n. ছহীহ বুখারী, হা/৫৩৪২; মিশকাত, হা/৪৩১১।\nছহীহ বুখারী, হা/৩৫৫৯; ছহীহ মুসলিম, হা/২৩২১; মিশকাত, হা/৫০৭৫।\nছহীহ বুখারী, হা/৪৬৮৯; ছহীহ মুসলিম, হা/২৩৭৮; মিশকাত, হা/৪৮৯৩।\nপূর্ববর্তী নিবন্ধপাপ কাজে আনন্দ আছে কিন্তু তা সাময়িক এবং যার পরিণাম ভয়াবহ\nপরবর্তী নিবন্ধবাংলাদেশে হিউম্যান মিল্ক ব্যাংক : তুলনামূলক পর্যালোচনা ও বিকল্প প্রস্তাবনা


সব দলের অংশগ্রহণে সুষ্ঠু নির্বাচন চায় ভারত\nPublished : Thursday, 26 July, 2018 at 3:33 PM, Update: 26.07.2018 9:05:32 PM\nজাতীয় পার্টির মহাসচিব এবিএম রুহুল আমীন হাওলাদার বলেছেন, সব রাজনৈতিক দলের অংশগ্রহণে বাংলাদেশে একটি সুষ্ঠু, অবাধ ও নিরপেক্ষ নির্বাচন প্রত্যাশা করেছে ভারত। বৃহস্পতিবার বনানীতে জাতীয় পার্টির কার্যালয়ে ভারত সফর নিয়ে সংবাদ সম্মেলনে তিনি এসব কথা বলেন। সংবাদ সম্মেলনে আরও উপস্থিত ছিলেন জাতীয় পার্টির কো-চেয়ারম্যান জিএম কাদের, প্রেসিডিয়াম সদস্য জিয়াউদ্দিন বাবলু, সোহেল রানা প্রমুখ।\nরুহুল আমীন হাওলাদার বলেন, বাংলাদেশ গণতান্ত্রিক ও সাংবিধানিক ধারা বহাল রাখতে ভারতীয় নেতৃবৃন্দ নৈতিক সমর্থন অব্যাহত রাখার আশ্বাস দিয়েছেন। আগামীতে সরকার গঠনের প্রত্যাশার কথা জানিয়ে জাতীয় পার্টির মহাসচিব বলেন, আগামীতে আমরা সরকার গঠন করতে পারব বলে আশা করছি। কারণ আগের তুলনায় আমাদের সাংগঠনিক অবস্থা অনেক ভালো। গত রোববার জাতীয় পার্টির চেয়ারম্যান ও সাবেক রাষ্ট্রপতি হুসেইন মুহম্মদ এরশাদের নেতৃত্বে পাঁচ সদস্যের একটি প্রতিনিধিদল ভারত সফর করেছে।\nওই প্রতিনিধিদলে মহাসচিব রুহুল আমীন হাওলাদারসহ আরও ছিলেন প্রেসিডিয়াম সদস্য জিয়াউদ্দিন বাবলু, সুনীল শুভরায় ও মেজর (অব.) মো. খালেদ আখতার। আজকের সংবাদ সম্মেলনে জাতীয় পার্টির প্রতিনিধিদলের ভারত সফরের অভিজ্ঞতা তুলে ধরেন রুহুল আমীন হাওলাদার। তিনি বলেন, দেশ পরিচালনায় ভারতীয় নেতৃবৃন্দ আমাদের অতীত অভিজ্ঞতার প্রশংসা করেছেন। পরবর্তী নির্বাচনে আমাদের সাফল্যও কামনা করেছেন তারা।\nজাতীয় পার্টির মহাসচিব জানান, গত ১৭ জুলাই ঢাকায় ভারতীয় হাইকমিশনার হর্ষবর্ধন শ্রিংলা জাতীয় পার্টির চেয়ারম্যানকে ভারত সফরের আমন্ত্রণ জানান। সেই পরিপ্রেক্ষিতে আমরা নয়াদিল্লি গেছি। আমাদের সফরটি অত্যন্ত ফলপ্রসূ হয়েছে। তিনি বলেন, এ সফরে দেশটির স্বরাষ্ট্রমন্ত্রী, পররাষ্ট্রমন্ত্রী ও জাতীয় নিরাপত্তা উপদেষ্টার সঙ্গে আমাদের বৈঠক হয়েছে। এ বৈঠক ছিল অত্যন্ত আন্তরিক ও সৌহার্দপূর্ণ।\nতিনি আরও বলেন, ভারতীয় নেতৃবৃন্দ আমাদের জানিয়েছেন- তাদের সরকার ও জনগণ বাংলাদেশের সঙ্গে বিরাজমান সম্পর্ক আরও দৃঢ় দেখতে চায়। বাংলাদেশের গণতন্ত্র যেন বজায় থাকে, এটিই তাদের কামনা। ভারতের নেতৃবৃন্দ বাংলাদেশের গণতন্ত্র ও সাংবিধানিক ধারাবাহিকতা রক্ষায় জাতীয় পার্টির ভূয়সী প্রশংসা করেছেন বলেও উল্লেখ করেন রুহুল আমীন হাওলাদার।\nতিনি বলেন, ভারতের পররাষ্ট্রমন্ত্রী সুষমা স্বরাজ বলেছেন- জাতীয় পার্টি বিরোধী দলে থেকেও সরকারের সঙ্গে দায়িত্ব পালন করছে। এটি একটি বিরল দৃষ্টান্ত। এটি আগামীতে আরও অনেক গণতান্ত্রিক দেশ গ্রহণ করতে পারবে। জাতীয় পার্টির মহাসচিব আরও বলেন, আমরা জানিয়েছি যে, বাংলাদেশের গণতান্ত্রিক ধারা অব্যাহত রাখতে জাতীয় পার্টি সবসময় সোচ্চার থাকবে। আমরা এখন জাতীয় নির্বাচনের প্রস্তুতি নিচ্ছি। আমরা বলেছি- অত্যন্ত বিরূপ পরিস্থিতির মধ্যেও জাতীয় পার্টি নির্বাচনে অংশগ্রহণ করেছে।\nআরও সংবাদ বিষয়: জাতীয় পার্টি এবিএম রুহুল আমীন হাওলাদার


প্রকাশিত: ০৬:০৪ পিএম, ২২ জুন ২০২২\nপদ্মা সেতুর উদ্বোধনী অনুষ্ঠানে সরকারের আমন্ত্রণ প্রত্যাখ্যান করেছেন বিএনপির মহাসচিব মির্জা ফখরুল ইসলাম আলমগীর।\nবুধবার (২২ জুন) বিকেলে গুলশানে বিএনপি চেয়ারপারসনের রাজনৈতিক কার্যালয়ে অনুষ্ঠিত সংবাদ সম্মেলনে তিনি এ কথা জানান।\nপদ্মা সেতু উদ্বোধনী অনুষ্ঠানে আপনারা যাবেন কি না এমন প্রশ্নের জবাবে মির্জা ফখরুল বলেন, যারা মানুষ হত্যা করে, যারা এ দেশের সাবেক প্রধানমন্ত্রী খালেদা জিয়াকে পদ্মায় ডুবিয়ে মারতে চায়, যারা এ দেশের সবচেয়ে প্রতিথযশা এবং এ দেশের জন্য সবচেয়ে বড় সম্মান অর্জন করে আনা মানুষ ড. মুহাম্মদ ইউনুসকে চুবিয়ে চুবিয়ে মারতে চায়, তাদের আমন্ত্রণে বিএনপির কোনো নেতা বা কোনো কর্মী কখনোই যেতে পারে না।\nতিনি বলেন, প্রধানমন্ত্রী আজ যে প্রেস কনফারেন্স করেছেন, সেখানে পূর্বের মতোই তার যে স্বভাবসুলভ বক্তব্য, সেই বক্তব্যের মধ্যে তিনি যে মিথ্যাচার করেন, তার প্রমাণ আবার রেখেছেন। এর মধ্যে আছে ক্ষমতায় এসে বিএনপি-জামায়াত জোট সরকার মাওয়া প্রান্তে সেতুর কার্যক্রম বন্ধ করে দেয় এবং জাপান সরকারকে পুনরায় মানিকগঞ্জের আরিচা প্রান্তে সেতুর জন্য সমীক্ষা করতে বলেন।\nবিএনপির মহাসচিব বলেন, আমাদের কাছে প্রমাণ হচ্ছে, জাপান ইন্টারন্যাশনাল করপোরেশন এজেন্সির পূর্ণাঙ্গ ফিজিবিলিটি রিপোর্ট যেটা হচ্ছে, মাওয়া এবং জাজিরা প্রান্তের যেটা বর্তমানে আছে। এই রিপোর্টের কপিও আছে আমাদের কাছে, আপনারা চাইলে দেখতে পারেন। এই রিপোর্টটি ২০০৪ সালের ৩ মার্চ সাবমিট করা হয়েছিল। এটা হচ্ছে ইন্টারিয়ম রিপোর্ট অন দ্য ফিজিবিলিটি স্টাডি অব পদ্মা ব্রিজ।\n‘একটা ফিজিবিলিটি রিপোর্ট অফিসিয়ালি দেওয়ার পরেও কী করে তিনি (প্রধানমন্ত্রী) বলতে পারেন যে, বিএনপি গভর্নমেন্ট আসার পর এটাকে বন্ধ করে দেয় এবং কোনো কাজ করেনি। এই ফিজিবিলিটি রিপোর্টের ওপর ভিত্তি করেই তো তারা পরবর্তীকালে কাজ করেছেন। অথচ তিনি সমানে বলে যাচ্ছেন, বিএনপি সরকার এটা বন্ধ করে দিয়েছিল।’\nতিনি বলেন, সমস্যাটা হচ্ছে অন্য জায়গায়। কাজ শুরু করার পরে বিশ্বব্যাংক যখন ফান্ড বন্ধ করে দিল দুর্নীতির কথা বলে, তখন থেকেই সমস্যাটা শুরু হয়েছে। সেটার জন্য তিনি বিএনপিকে দায়ী করেন, ড. ইউনুসকে দায়ী করেন। কোথায় পেলেন তিনি? কীভাবে দেখলেন যে দুর্নীতির কথা বিএনপি বা ড. ইউনুস তুলেছে। বিশ্বব্যাংক দুর্নীতির কথা তোলার পরই দেশবাসী জানলো, আমরা জানলাম, সেখানে দুর্নীতি হচ্ছে।\nবিএনপির এই নেতা বলেন, আজ এটা প্রমাণিত হয়েছে যে, সাড়ে ৮ হাজার কোটি টাকার প্রজেক্ট এখন ৩০ হাজার কোটি টাকায় পৌঁছেছে। সুতরাং প্রধানমন্ত্রীর বক্তব্য সত্যের অপলাপ এবং বিএনপিকে জনগণের সামনে হেয়-প্রতিপন্ন করার চেষ্টা। এগুলোর কোনোটাই কাজ হবে না। কারণ দেওয়ার আর টুলস অ্যান্ড ডুকমেন্টস।\nএর আগে, সকালে নয়া পল্টনের কেন্দ্রীয় কার্যালয়ে সড়ক পরিবহন ও সেতু মন্ত্রণালয়ের সেতু বিভাগের উপ-সচিব দুলাল চন্দ্র সূত্রধর পদ্মা সেতুর উদ্বোধনী অনুষ্ঠানের মহাসচিবসহ ৭ নেতার নামে আমন্ত্রণ কার্ড দলের জ্যেষ্ঠ যুগ্ম মহাসচিব রুহুল কবির রিজভীর কাছে হস্তান্তর করেন।\nআমন্ত্রণ পাওয়া অন্য নেতারা হলেন- স্থায়ী কমিটির সদস্য খন্দকার মোশাররফ হোসেন, মির্জা আব্বাস, গয়েশ্বর চন্দ্র রায়, আবদুল মঈন খান, নজরুল ইসলাম থান ও ভাইস চেয়ারম্যান হাফিজ উদ্দিন আহমেদ।


অসাধারণ জয় বাংলাদেশের – SundarbanNews\nস্পোর্টস ডেস্ক: এই দিনটা শুধুই বিশ্বসেরা অলরাউন্ডার সাকিব আল হাসানের! ব্যাটে বলে ফিল্ডিংয়ে বলতে গেলে একাই হারিয়ে দিলেন ক্যারিবিয়ানদের। ব্যাট হাতে বিশ্বকাপের মতো বিশাল আসরে ব্যাক টু ব্যাক সেঞ্চুরি, বল হাতে দলের প্রয়োজনে অত্যন্ত গুরুত্বপূর্ণ দুটি উইকেট, নিজের ৬ হাজার রান মাইলফলক অতিক্রম। সবই এলো হেসেখেলে। বাংলাদেশ পেল বিশ্বকাপের দ্বিতীয় জয়। যোগ্য সঙ্গী হিসেবে লিটন দাসও উপহার দিয়েছেন ৯৪ রানের অপরাজিত নান্দনিক এক ইনিংস। এই দুই ব্যাটসম্যানের সামনে পাত্তাই পাননি ওয়েস্ট ইন্ডিজের দীর্ঘদেহী পেসাররা। সাকিব অপরাজিত ১২৪ রানে।\nএই জয়ের ফলে ৫ ম্যাচ থেকে ৫ পয়েন্ট নিয়ে সেমিফাইনালের আশা বাঁচিয়ে রাখলেন টাইগাররা। উঠে এসেছে পয়েন্ট টেবিলের পাঁচ নম্বরে। অন্যদিকে সমান সংখ্যক ম্যাচ থেকে ৩ পয়েন্ট নিয়ে বিশ্বকাপই শেষ হয়ে গেল ওয়েস্ট ইন্ডিজের!\nএর আগে সোমবার ইংল্যান্ডের কাউন্টি গ্রাউন্ড টনটনে টস বল বেছে নেন বাংলাদেশের অধিনায়ক মাশরাফি বিন মুর্তজা। শাই হোপের ৯৬ ও এভিন লুইসের ৭০ রানের দায়িত্বশীল ব্যাটিংয়ে ৩২১ রানের বড় সংগ্রহ পায় ওয়েস্ট ইন্ডিজ। বিশাল লক্ষ্যে খেলতে নেমে বিশ্বকাপে নিজেদের সর্বোচ্চ রান তাড়া করে জেতার রেকর্ড গড়ে সহজ জয় তুলে নিয়েছেন সাকিব-লিটনরা।\nজবাবে খেলতে নেমে রানের চাকা সচল রাখায় মনোনিবেশ করেন দুই উদ্বোধনী ব্যাটসম্যান তামিম ইকবাল ও সৌম্য সরকার। ৮ ওভারে দলীয় স্কোরে অর্ধশত রানও যোগ করে ফেলেন তারা। দলীয় ৫২ রানের মাথায় আউট হওয়ার আগে ২৩ বল থেকে ২৯ রান সংগ্রহ করেন সৌম্য সরকার। আন্দ্রে রাসেলের বলে স্লিপে ক্রিস গেইলকে ক্যাচ প্যাকটিস করান তিনি। তামিমের সঙ্গে জুটি গড়েন সাকিব আল হাসান।\nতামিম-সাকিবের ৬৯ রানের জুটি দারুণভাবে এগিয়ে নিচ্ছিলো বাংলাদেশকে। ব্যক্তিগত ৪৮ রানের মাথায় দুর্ভাগ্যজনক এক রান আউটের শিকার হন তামিম ইকবাল। তার খেলা বল ধরেই চোখের পলকে স্ট্যাম্পে ছুড়ে মারেন বোলার কটরেল। দ্রুত শুয়ে পড়েও নিজেকে রক্ষা করতে পারেননি এই উদ্বোধনী ব্যাটসম্যান। ইএসপিএনের ভাষায় এটা ছিলো ‘ম্যাজিক মোমেন্ট’। এর পরপরই মুশফিকুর রহিমকে হারিয়ে কিছুটা চাপে পড়ে বাংলাদেশ। ব্যক্তিগত ১ রানে থমাসের বলে শাই হোপের হাতে ক্যাচ দেন দলের অন্যতম এই অভিজ্ঞ ব্যাটসম্যান। বাংলাদেশের সংগ্রহ দাঁড়ায় ১৩৩/৩। এরপর আর পেছনে ফিরে তাকাতে হয়নি বাংলাদেশকে। সাকিব-লিটনের জুটি সহজেই দলকে পৌঁছে দিয়েছে জয়ের বন্দরে।\nপ্রথমে ফিল্ডিংয়ে নেমে শুরুতেই সফলতা পান মাশরাফির সঙ্গে আক্রমণ শুরু করা মোহাম্মদ সাইফুদ্দিন। তার বলে ব্যক্তিগত শূন্য রাতে উইকেটরক্ষক মুশফিকুর রহিমের হাতে ক্যাচ দেন ক্রিস গেইল।\nএরপর কিছুটা ধীরগতিতে খেলে ১১৬ রানের বড় জুটি গড়েন শাই হোপ ও এভিন লুইস। আস্তে আস্তে বিপজ্জনক হয়ে ওঠা এই জুটি ভাঙেন সাকিব আল হাসান। ৬৭ বল খেলে ব্যক্তিগত ৭০ রানে আউট হন লুইস। তার জায়গায় এসে নিকোলাস পুরান আক্রমণাত্মক খেলতে শুরু করলে তাকেও ফেরান সাকিব। দলীয় ১৫৯ রানে ক্যারিবিয়ানদের তৃতীয় উইকেটের পতন হয়।\nএকপ্রান্ত আগলে খেলতে থাকা শাই হোপের সঙ্গে যোগ দেন শিমরন হিটমার। ম্যাচের ৪০তম ওভারে এসে জোড়া আঘাত করে ক্যারিবিয়ানদের রানের লাগাম টেনে ধরেন মুস্তাফিজুর রহমান। ফেরান ২৬ বলে ৫০ রান করা হেটমায়ার ও সময়ের সবচেয়ে মারকুটে ব্যাটসম্যান আন্দ্রে রাসেলকে। ২৪৩ রানে ৫ উইকেট হারানো ওয়েস্ট ইন্ডিজের রানের চাকা সচল রাখার দায়িত্ব নিজ কাঁধে তুলে নেন অধিনায়ক জেসন হোল্ডার। সাইফুদ্দিনের বলে মাহমুদউল্লার হাতে ক্যাচ দেয়ার আগে ১৪ বল থেকে সংগ্রহ করেন ৩৩ রান। দলীয় রান তখন ২৮২।\nPrevious : নতুন আইনে ইনজেকশন দিয়ে নপুংসক করা হবে ধর্ষককে\nNext : খুলনায় হত্যা মামলায় ৫ যুবকের যাবজ্জীবন


সপ্তাহের সাতদিনের নামকরনের ইতিহাস জানতে চাই? - Bissoy Answers\nসপ্তাহের সাতদিনের নামকরনের ইতিহাস জানতে চাই?\n4,666 জন দেখেছেন\n10 সেপ্টেম্বর 2015 "নিত্য ঝুট ঝামেলা" বিভাগে জিজ্ঞাসা করেছেন আরিফুল (6,242 পয়েন্ট)\n10 সেপ্টেম্বর 2015 উত্তর প্রদান করেছেন Rafia Begum (1,096 পয়েন্ট)\nসপ্তাহে ৭ দিনের প্রতিটা দিনের নামের পেছনেই রয়েছে প্রাচীন মানুষের, তৎকালীন সামাজিক বিশ্বাসের ধ্যান ধারনার প্রতিফলন। সপ্তাহের ৭ দিনের নামের নামকরণের ইতিহাস সংক্ষিপ্তভাবে আলোচনা করা হল। আজ যেহেতু বৃহস্পতিবার, কাজেই বৃহস্পতিবারের নামকরণ দিয়েই শুরু করা যাক:-\nThor’s Day. বজ্র-দেবতা থরের দিন। প্রাচীন জার্মান বজ্র-দেবতা থর (Thor), যাকে Thunderও বলা হয়। জার্মান বজ্র-দেবতা থর এর রোমান ভার্শন জুপিটার (Jupiter) এবং গ্রীক ভার্শন জিউস (Jeus)। অবশ্য অঞ্চলভেদে এই একই দেবতার অস্ত্রের পার্থক্য রয়েছে। যেমন জার্মানদের কাছে থরের রয়েছে বিশাল হাতুড়ি।যে হাতুড়ি তৈরি একটি তারা দিয়ে।থর যখন রেগে যায় তখন তার হাতুড়ি ছুড়ে মারে এবং তখন বিদ্যুৎ চমকায়। তারপর থর ছাগল চালিত একটি গাড়িতে চড়ে বসে যে গাড়ির চাকার শব্দই হচ্ছে বিদ্যুৎ চমকানোর শব্দ। জিউস বা জুপিটারের হাতে হাতুড়ি দেখা যায়না। দেখা যায় সরাসরি বিদ্যুৎ।বজ্র-দেবতার প্রতীক বৃহস্পতি গ্রহ (Jupiter).\nFriday হচ্ছে Firgg’s Day. এ্যাংলো-এ্যাক্সোন প্রেমের দেবী ও সবথেকে সুন্দরী দেবী Fríge. জার্মান নাম Frigg, যিনি সবচেয়ে শক্তিশালী দেবতা Odin এর স্ত্রী। রোমানদের কাছে Venus এবং গ্রীক ভার্শনে Aphrodite. Venus অর্থাৎ শুক্র গ্রহ হচ্ছে ফ্রিগ দেবীর প্রতীক। ফ্রিগ দেবী সকল দেব-দেবী ও মানুষের প্রেম পরিণয়সহ সমস্ত প্রকৃতি নিয়ন্ত্রণ করে। প্রার্থনার দিন শুক্রবার।\nSaturday হচ্ছে Saturn’s Day. ঝড়-বৃষ্টি-তুফান নিয়ন্ত্রণকারী দেবতা স্যাটার্ন (Saturn) যার হাতে চাষাবাদ নিয়ন্ত্রিত। প্রতীক শনি গ্রহ। প্রার্থনার দিন শনিবার।\nনামেই বোঝা যাচ্ছে Sunday হচ্ছে sun’s day. বাংলায় রবি’র দিন। দক্ষিণ ইউরোপের প্রাচীন মানুষের বিশ্বাস ছিল সূর্য দেবতা প্রতিদিন একটি আলোক পিণ্ড আকাশে ছুড়ে দিয়ে জগত আলোকময় করে। ল্যাটিন ভাষায় এর নাম Solis. সূর্য দেবতার প্রার্থনার দিন ছিল Dies Solis অর্থাৎ সূর্যের দিন। উত্তর ইউরোপে এর নাম ছিল ‘সাননানজায়েজ (Sunnandæg) আর বর্তমানে এই Sunnandæg থেকেই Sunday. ইউরোপিয়ান অন্যান্য ভাষায় এটাকে The Lord’s day নামেও অভিহিত করা হতো।\nMoon’s day অর্থাৎ চাদের দিন। চন্দ্র দেবতার প্রার্থনার দিন। প্রাচীন ইউরোপীয় ভাষায়‘মোনানডায়েচ (Mōnandæg) । এটি ল্যাটিন শব্দ Dies Lunae.\nপ্রাচীন রোমান ও জার্মান যুদ্ধের দেবতা টিউ (Tiw) যার হাত মাত্র একটি। সে যুদ্ধে মানুষকে সাহায্য করে, মঙ্গল করে এবং যারা তার উপাসনা করে সেইসব যোদ্ধাদের সেবাযত্ন করার জন্য একদল স্বর্গীয় নারী পাঠায়। মঙ্গলকারী দেবতা Tiw এর প্রার্থনার দিন Tuesday, বাংলায় মঙ্গলবার। ল্যাটিন ভাষায় Dies Martis মানে Day of Mars. টিউ দেবতার প্রতীক মঙ্গল গ্রহ (Mars).\nWednesday হচ্ছে Wodan’s day. ল্যাটিন ভাষায় dies Mercurii অর্থাৎ Day of Mercury. প্রাচীন জার্মানের সবথেকে ক্ষমতাশালী দেবতা উডেন (Wodan) যে ছিলো অত্যন্ত জ্ঞানপিপাসু। জ্ঞান আহরণ করতে করতে তার একটি চোখ নষ্ট হয়ে যায়। তার নষ্ট চোখটি সে ঢেকে রাখে মাথায় বিশাল কালো হ্যাট দিয়ে। তার দুই ঘাড়ে থাকতো দুটি কালো রংয়ের পাখি যারা সন্ধ্যার পর সারা পৃথিবী ঘুরে তার জন্য তথ্য সংগ্রহ করে দিতো আর দেবতা স্বর্গে বসেই সব খবর পেয়ে যেত।\nসভ্যতার শুরু থেকেই প্রাচীনকালের মানুষ অনেককিছুই আবিষ্কার করেছে এখনও আমরা সরাসরি ব্যাবহার করে আসছি। যেমন প্রাচীনকালের মানুষের সেই সপ্তাহ মাস দিন গণনার নিয়মেই আমরা এখনও গণনা করি। তাদের দেওয়া সপ্তাহের নামের পেছনের কারণ এখন আমাদের কাছে অযৌক্তিক ও কাল্পনিক মনে হলেও তাদের পদ্ধতিটা কিন্তু বেশ মজাদার।\nতথ্যসূত্র: ইন্টারনেটে বিভিন্ন সাইট ও উইকিপিডিয়া।\nএমন কি কোন ঔষধ আছে যা মিলনের সাতদিনের মধ্যে খেলেও গর্ভ সঞ্চার হয় না।?\n25 ফেব্রুয়ারি "যৌন" বিভাগে জিজ্ঞাসা করেছেন Mokul plus (9 পয়েন্ট)\nকিয়ামতকে (কিয়ামত) নামকরনের কারন কী?\n04 জানুয়ারি "ধর্ম ও আধ্যাত্মিক বিশ্বাস" বিভাগে জিজ্ঞাসা করেছেন Mondal Rana (5 পয়েন্ট)\nরসায়নে নামকরনের নিয়ম কি কি?\n25 জুন 2018 "বিজ্ঞান ও প্রকৌশল" বিভাগে জিজ্ঞাসা করেছেন Mr.bean (4 পয়েন্ট)\nমাসিকের স্থায়িত্ব কয়দিন থাকে? মাসিক শুরুর ১ম সাতদিনের ভিতর কোনদিনে সেক্স করা স্বাস্থ্যের পক্ষে নিরাপদ?\n13 জুন 2018 "যৌন" বিভাগে জিজ্ঞাসা করেছেন Shuvo Chakma০০৭ (9 পয়েন্ট)\nপাসপোর্ট ছিরে ফেলেছি কিন্তু ,এখন সাতদিনের ভিতরে বাহিরে যেতে না পারলে আর যেতে পারবেনা সিরিয়াল নাম্বার মনে নেই। এখন কী করণীয়।?\n18 নভেম্বর 2016 "বিদেশ যাত্রা" বিভাগে জিজ্ঞাসা করেছেন কেন (5 পয়েন্ট)\n288,772 টি প্রশ্ন\n374,178 টি উত্তর\n113,177 টি মন্তব্য\n157,323 জন নিবন্ধিত সদস্য\nস্বাস্থ্য ও চিকিৎসা (26,978)\nধর্ম ও আধ্যাত্মিক বিশ্বাস (16,843)\nশিক্ষা+শিক্ষা প্রতিষ্ঠান (25,777)


বনপাড়া হাইওয়ে পুলিশের জনশূন্য জনসচেতনতা মূলক সভা!বনপাড়া হাইওয়ে পুলিশের জনশূন্য জনসচেতনতা মূলক সভা! – Natoresangbad\nUncategorized, অনুসন্ধান, আইন-আদালত, জেলাজুড়ে, বড়াইগ্রাম, লিড নিউজ ১, সারাদেশ\nবনপাড়া হাইওয়ে পুলিশের জনশূন্য জনসচেতনতা মূলক সভা!\nনামমাত্র উপস্থিতি নিয়ে অনুষ্ঠিত হয়েছে বনপাড়া হাইওয়ে পুলিশের জনসচেতনতা মূলক সভা। স্থানীয় সংসদ সদস্য আব্দুল কুদ্দুস এমপি সভাস্থলে গিয়ে তার নাম না থাকায় ফিরে গেলে অনুষ্ঠানে অংশ নেয়া নেতৃবৃন্দ ও শিক্ষার্থী এবং উপস্থিতি সভা ত্যাগ করে চলে যান। পরে নাম মাত্র কিছু লোকজন নিয়ে সভা অনুষ্ঠিত হয়েছে। বনপাড়া হাইওয়ে থানার ওসি শফিকুল ইসলামের দাবী প্রধান অতিথি দেরিতে আসায় কিছু উপস্থিতি কম ছিল তবে জাতীয় বা রাষ্ট্রীয় অনুষ্ঠান না হওয়ায় এমপিকে অতিথি করা হয়নি। এ ঘটনায় ক্ষোভ জানিয়েছেন এমপি আব্দুল কুদ্দুস।\nবুধবার দুপুরে বড়াইগ্রাম উপজেলার কালিকাপুর সরকারি প্রাথমিক বিদ্যালয় প্রাঙ্গণে বনপাড়া হাইওয়ে পুলিশ এই সভার আয়োজন করে। এতে প্রধান অতিথি হিসেবে উপস্থিত ছিলেন হাইওয়ে পুলিশের বগুড়া রিজিয়নের পুলিশ সুপার মোহাম্মদ শহিদ উল্লাহ্।\n“দেখে শুনে রাস্তা হবো পারাপার, নিরাপদে ফিরবো বাড়ী, তাড়াহুড়ার নাই দরকার” এই প্রতিপাদ্যের উপর আলোচনা সভায় অন্যান্যের মধ্যে বক্তব্য রাখেন বড়াইগ্রাম উপজেলা নির্বাহী অফিসার আনোয়ার পারভেজসহ অন্যান্যরা। সভায় শিক্ষক শিক্ষার্থী ও অবিভাবক সহ বিভিন্ন শ্রেণী পেশার লোকজন থাকার কথা থাকলেও অনুষ্ঠান ছিল অনেকটা জনশূন্য।\nস্থানীয় সংসদ সদস্য আব্দুল কুদ্দুস আইন শৃঙ্খলা কমিটির সভা শেষে ওই সভায় অংশ নিতে সভাস্থলে যান। গিয়ে ব্যানারে তার না থাকায় সভাস্থল ত্যাগ করে ফিরে যান। তিনি চলে যাওয়ার পর পরই সেখানে থাকা বনপাড়া ফজিলাতুন্নেসা মহিলা কলেজের অধ্যক্ষ তার শিক্ষার্থীদের নিয়ে সভাস্থল ছেড়ে যান। এরপর নেতৃবৃন্দ ও দলীয় নেতাকর্মীরা অনুষ্ঠান থেকে চলে গেলে পুরো অনুষ্ঠান জনশূন্য হয়ে পড়ে।\nএ ব্যাপারে আবদুল কুদ্দুস এমপি বলেন, স্থানীয় সংসদ সদস্য এসব অনুষ্ঠানে চীফ গেস্ট হওয়ার কথা। কিন্তু এখানে তা না করে অন্যায় করা হয়েছে। এর জন্য তিনি ক্ষোভ প্রকাশ করে বলেন, ঘৃনায় তিনি কর্তৃপক্ষের সাথে কথা বলতেও লজ্জাবোধ করেছেন।\nঅধ্যক্ষ আব্দুর রাজ্জাক বলেন, এমপিকে অপমান করে কোন অনুষ্ঠান হলে সেখানে থাকার কোন মানেই হয় না তাই তিনিও অনুষ্ঠানে থাকেননি।\nবনপাড়া হাইওয়ে থানার ওসি শফিকুল ইসলাম বলেন, ঘরোয়া অনুষ্ঠান হওয়ায় এমপি সাহেবকে অতিথি করা হয়নি। তবে প্রধান অতিথি দেরিতে আসায় অনুষ্ঠানে কিছু বিঘ্ন হলেও আলোচনা সভা অনুষ্ঠিত হয়েছে।\nবড়াইগ্রাম উপজেলা নির্বাহী কর্মকর্তা আনোয়ার পারভেজ বলেন, তিনি অন্য একটি অনুষ্ঠান শেষ করে ফেরার পথে ওই সভায় যান কিছু লোকজন নিয়ে আলোচনা সভায় তিনিও ছিলেন। পরে তিনি শুনতে পান এমপি মহোদয় অনুষ্ঠানে এসে ফিরে যাওয়ার কথা। বিষয়টি দুঃখজনক বলে জানান।\nএদিকে অনুষ্ঠানের প্রধান অতিথি হাইওয়ে পুলিশের বগুড়া অঞ্চলের এসপি শহিদ উল্লাহ বলেন তিনি অনুষ্ঠানে গিয়ে আলোচনা করেছেন তবে কে থাকলো না থাকলো তাতে তার কিছু যায় আসে না।\nএদিকে জনসচেতনতা মূলক আলোচনা সভায় যদি জনসাধারণ না থাকে তাহলে এই অনুষ্ঠান করে কি লাভ হবে।


ভোটার হতে এসে ইসিতে ধরা পড়ল ‘ভারতীয় নাগরিক’ - Daily Manobkantha\nভোটার হতে এসে ইসিতে ধরা পড়ল ‘ভারতীয় নাগরিক’\nনিজস্ব প্রতিবেদক | Publish on 12/11/2017 8:15 PM\nভারতীয় এক নাগরিক ভোটার হতে এসে বাংলাদেশি পাসপোর্টসহ নির্বাচন কমিশন (ইসি) কর্মকর্তাদের হাতে ধরা পড়েছেন। রোববার আগারগাঁওস্থ নির্বাচন প্রশিক্ষণ ইনস্টিটিউট (ইটিআই) ভবনে সকাল ১১টায় তাকে আটক করা হয়। পরে প্রতারণার মামলা করে শেরেবাংলা নগর থানায় হস্তান্তর করা হয়।\nইসির যুগ্ম-সচিব (চলতি দায়িত্ব) ও জাতীয় পরিচয় নিবন্ধন অনুবিভগের পরিচালক (অপারেশন্স) মো. আবদুল বাতেন সাংবাদিকদের বলেন, একজন ভারতীয় নাগরিক পরিচয় গোপন করে কমিশনে ভোটার হতে এসেছিল। তাকে হাতেনাতে ধরা হয়। পরে প্রতারণার মামলা দিয়ে পুলিশের কাছে হস্তান্তর করা হয়েছে। পুলিশ এ বিষয়ে ব্যবস্থা নিচ্ছে।\nতিনি বলেন, এদের ভোটার করতে কারা নিয়ে আসল? এর পেছনে কারা কাজ করছে এটি দেখা হবে। কারণ এর সঙ্গে বাংলাদেশের নিরাপত্তা জড়িত। কারণ অনেকেই ভুয়া ভোটার হয়ে নানা ধরণের অপরাধমূলক কাজ করে। এ বিষয়টি আমাদের পুলিশ অবশ্যই খতিয়ে দেখবে কারা প্ররোচনা করেছে, কার মাধ্যমে আসল, কিভাবে আসল? এ সময় ভারতীয় ওই নাগরিকের কাছ থেকে একটি বাংলাদেশি পাসপোর্ট, নাগরিক সনদ, ওয়ারিস সনদ জব্দ করা হয় বলেও জানান তিনি।\nভোটার হতে আসা ওই ভারতীয় নাগরিকের ইসিতে জমা দেয়া কাগজ ও পাসপোর্ট তার নাম উল্লেখ করেছেন জীবন মন্ডল, পিতা- সদা নন্দ মন্ডল, মাতা- কল্পনা রানী দাস। বাসার ঠিকানা দিয়েছেন- মাতুয়াইল দক্ষিণপাড়া, পো: মাতুয়াইল, থানা-যাত্রাবাড়ি, ঢাকা। চলতি বছরের ২৫ অক্টোবর তারিখে তার নামে বাংলাদেশি পাসপোর্টটি ইস্যু করা হয়।\nআটক হওয়া ওই ভারতীয় নাগরিক বলেন, তার বাড়ি মাতুয়াইল কিন্তু বাসা নম্বর কত বা আশপাশে কি আছে তা তিনি চেনেন না। কারণ তিনি সাগরে মাছ ধরার কাজ করেন। এবং এখানকার কাউকে তিনি চেনেন না। একটি মাত্র ফোন নম্বর ছাড়া অন্য কোনো ফোন নাম্বারও জানেন না। বাংলাদেশি কেউ পরিচিত আছে কিনা এমন প্রশ্নের জবাবে জীবন মন্ডল জানান, তার সঙ্গে একজন ব্যক্তি এসেছিলেন। আটক হয়েছেন শুনে তিনি চলে গেছেন।\nনির্বাচন কশিনের কর্মকর্তারা বলেন, বাংলাদেশর নাগরিক না হয়ে কিভাবে ভুয়া কাগজ দিয়ে পাসর্পোর্ট তৈরি করল, আর মাতুয়াইল ইউপির ভারপ্রাপ্ত চেয়ারম্যান কিভাবে তাকে সনদ দিল সবকিছু তদন্ত করলে বের হবে। তারা বলেন, এভাবে যাচাই বাছাই ছাড়া অন্য দেশের নাগরিকেরা কিভাবে পাসপোর্ট পায়। এটা আমাদের বুঝে আসে না। বিষয়টি সংশ্লিষ্টদের নজরে রাখা উচিত।


এপ্রিল 1, 2019 ট্রেড বাইনারি বিকল্প দালাল লেখক মাইশা মহলানবিশ 72594 দর্শকরা\nমলয় সিগারেটে টান দিয়ে বলল, ‘‘একটা সেরা অনলাইন ট্রেডিং প্ল্যাটফর্ম কমিটি আপনারা পুজোর আগে করেছেন বলেছিলেন।’’\nগুগলের লোগো পরিবর্তনের বিষয়টি ১৯৯৮ সাল থেকে করে আসছে। ওই সেরা অনলাইন ট্রেডিং প্ল্যাটফর্ম বছর যুক্তরাষ্ট্রের নেভাদা অঙ্গরাজ্যে বার্নিংম্যান ফেস্টিভ্যাল (জ্বলন্ত মানুষের উৎসব) উপলক্ষে গুগল প্রথমবারের মতো তার লোগোতে একদিনের জন্য পরিবর্তন আনে। নাম দেয় ডুডল যদিও গুগলকর্মীরা (গুগলার) ডুডলকে ‘য়ুডল’ নামে ডাকে। বছরে দুটো দিন আছে যে দিন দুটোয় অবশ্যই গুগল হবে ডুডল। বিশ্ব ভালোবাসা দিবস (১৪ ফেব্রুয়ারি) ও গুগলের প্রতিষ্ঠাবার্ষিকী (২৭ সেপ্টেম্বর)। 1943-1945 সালে দ্বিতীয় বিশ্বযুদ্ধ চলাকালীন মেশিনটি নির্মাণের সময় সংঘটিত হয়েছিল। সর্বাধিক উচ্চ প্রযুক্তির মতো, আধুনিক আবিষ্কারগুলি সামরিক প্রয়োজনের জন্য তৈরি কম্পিউটার, যেমন, আর্টিলারি এবং বিমানচালনা। তার প্রধান কাজ ব্যালিস্টিক টেবিল গণনা ছিল। ভবিষ্যতে, বায়ুমন্ডল প্রযুক্তির ব্যবহার হাইড্রোজেন বোমা তৈরির জন্য, সেইসাথে শান্তিপূর্ণ উদ্দেশ্যে - স্থান থেকে বিকিরণ বিশ্লেষণের জন্য।\nShutterstock এর কেনাকাটা বিজ্ঞাপন ছবি সৌজন্যে।\nসেরিব্রাল প্যালেসি (রক্ষণাবেক্ষণ থেরাপি হিসাবে)। শতকরা ৮৪ ভাগ কানাডিয়ান কানাডার নাগরিক হওয়ায় নিজেদেরকে সুখী মনে করেন। (সূত্র : Maclean’s)\n১০ সেপ্টেম্বর সন্ধ্যায় আনুষ্ঠানিক স্বাগত জানিয়ে শুরু হওয়া উল্লেখিত সম্মেলনসমূহের পরিসমাপ্তি ঘটবে ১৩ সেপ্টেম্বর রাতে জমকালো পুরস্কার প্রদান সেরা অনলাইন ট্রেডিং প্ল্যাটফর্ম অনুষ্ঠানসহ অন্যান্য আয়োজন ও নৈশভোজের মাধ্যমে। ফরেক্স মার্কেট অভিজ্ঞতা অসুবিধা জুলাই লাভ রাজধানীর প্রাতিষ্ঠানিক খুচরা ভলিউম হ্রাস দ্বারা প্রমাণ করা হয় যে. মাস জন্য মূল ওটিসি খুচরা বৈশিষ্ট্যের মধ্যে রয়েছে।\n১ ডলার সমান কত টাকা তা দেখতে USD to BDT লিংকটিতে ক্লিক করে বর্তমান রেট জেনে নিতে পারেন। স্থান নির্ধারনী খেলায় বাংলাদেশ পুলিশ ২৫-০৯, ২৫-১৬, ২৪-২৬ ও ২৫-১০ পয়েন্টে ঢাকা বিশ্ববিদ্যালয়কে হারিয়ে তৃতীয় স্থান দখল করে। প্রতিযোগিতায় সেরা এ্যাটাকার হন ওয়ারী ক্লাবের কেয়া। সেরা ডিফেন্ডারের পুরস্কার জেতেন আনসারের সোহেলী এবং সেরা সেটার হন বাংলাদেশ পুলিশের কাজলী।\nএছাড়া একজন ফরেক্সকপি ফলোওয়ার বর্তমান মূল্যের ভিত্তিতে স্বয়ংক্রিয়ভাবে সকল খোলা ট্রেড বন্ধ এবং সাবস্ক্রিপশন বাতিল করতে পারবে। ফরেক্সকপি সিস্টেম এখন আরো ব্যবহার বান্ধব, সুবিধাজনক, এবং ট্রেড পরিচালনা জন্য আরো দ্রুততর। আপনি যদি অন্য কারো অ্যাকাউন্টে দুর্ঘটনাক্রমে অর্থ স্থানান্তরিত করেন তবে দ্রুত ওয়ালটাকে অবরোধ করুন এবং গ্রাহক সহায়তার সাথে যোগাযোগ করুন।\nকাঠের একটি ব্যক্তিগত বাড়ির জন্য কঠিন জ্বালানী বয়লারগুলি উপনিবেশের রিয়েল এস্টেটে বসবাসকারী লোকদের মাঝে খুব সাধারণ হয়ে ওঠে এবং সেইসাথে যারা কুটির পরিদর্শন করে। নিম্ন এবং মাঝারি কর্মক্ষমতা জন্য যেমন সরঞ্জাম জন্য একটি মহান চাহিদা আছে। গ্রীষ্ম অধিবাসীদের জন্য, এই সরঞ্জামটি তার নির্ভরযোগ্যতা এবং রক্ষণাবেক্ষণের জন্য কম প্রয়োজনীয়তার দ্বারা আলাদা। নিউ ইংল্যান্ড ডকুমেন্ট সিস্টেম সেকা বিক্রয়, র্যাফেল ড্র গজ বিক্রয়, এবং কর্মচারী অনুদান সহ স্ব-orchestrated ঘটনা, একটি সিরিজের মাধ্যমে এই তহবিল বাড়াতে সক্ষম ছিল. এই ঘটনা থেকে আয় নিউ হ্যাম্পশায়ার জুড়ে বিভিন্ন গোত্রের সাহায্য, একাধিক স্থানীয় দাতব্য যাও দান করা হয়েছে. NEdocs 2014 সালের শেষ নাগাদ, 80 ব্যক্তি সরাসরি গত দুই বছর ধরে তাদের সেরা অনলাইন ট্রেডিং প্ল্যাটফর্ম পৃথক অবদান দ্বারা প্রভাবিত হয়েছে অনুমান করে যে.\nএই অ্যাপে লাইভ স্কোরের পাশাপাশি প্রতি বলের লাইভ কমেন্ট্রি পাওয়া যাবে। সেই সঙ্গে থাকবে ম্যাচ পূর্ববর্তী ও পরবর্তী বিশ্লেষণ। এই অ্যাপে পুশ নোটিফিকেশন কিংবা হোমস্ক্রিনে উইজেট ব্যবহারের মত চমকপ্রদ সুবিধাও মিলবে। “আরপিও-তে প্রার্থীদের যোগ্যতা-অযোগ্যতা, কোন পর্যায়ের নেতারা প্রার্থী মনোনয়ন দেবে, নির্বাচনী আচরণ বিধিমালাও সঙ্গতিপূর্ণ রেখে সব কিছু পরীক্ষা-নিরীক্ষা করা হবে। আইনের সংশোধন এলেই বিধিমালায় যুক্ত সব জানানো হবে। আগে আইন হোক, তারপর দেখা যাবে।”


Gorakhpur man handed over wife to her lover in exchange for 71 sheeps dgtl - Anandabazar\nGorakhpur man handed over wife to her lover in exchange for 71 sheeps dgtl\n১৮ অগস্ট, ২০১৯, ১৪:৫৬:২৫\nশেষ আপডেট: ১৮ অগস্ট, ২০১৯, ১৫:১১:৪০\n৭১টি ভেড়ার বিনিময়ে নিজের স্ত্রীকে তুলে দিলেন প্রেমিকের হাতে!\n৭১টি ভেড়ার বিনিময়ে স্ত্রীকে প্রেমিকের হাতে তুলে দিলেন এক যুবক! উত্তরপ্রদেশের গোরক্ষপুরের চারপানি পঞ্চায়েতের ঘটনা।\nশ্বশুরবাড়ি এলাকারই এক যুবক উমেশের সঙ্গে প্রণয়ের সম্পর্ক গড়ে উঠেছিল সীমা পাল নামে এক বিবাহিতা তরুণীর। গত ২২ জুলাই চুপিসাড়ে স্বামীর ঘর ছেড়ে প্রেমিকের সঙ্গে পালিয়ে যান সীমা। হানিমুন সেরে পাকাপাকি ভাবে উমেশের বাড়িতেই থাকতে শুরু করে দেন তিনি।\nআরও পড়ুন: বাজের কাছে প্রথম বার ‘হারল’ ভিক্টোরিয়ার পরি


সুখবর! উঠে যাচ্ছে Yes Bank গ্রাহকদের টাকা তোলার সর্বোচ্চ সীমা - Moratorium on Yes Bank to be lifted on March 18, Bangla News\nবাড়ি > ঘরে বাইরে > সুখবর! উঠে যাচ্ছে Yes Bank গ্রাহকদের টাকা তোলার সর্বোচ্চ সীমা\nস্বস্তির খবর ইয়েস ব্যাঙ্ক গ্রাহকদের জন্য (ছবিটি প্রতীকী, সৌজন্য রয়টার্স)\nসুখবর! উঠে যাচ্ছে Yes Bank গ্রাহকদের টাকা তোলার সর্বোচ্চ সীমা\n১ মিনিটে পড়ুন . Updated: 14 Mar 2020, 10:17 AM IST HT Bangla Correspondent ( অতিরিক্ত তথ্য দিয়েছে PTI )\nগ্রাহকরা ৫০,০০০ টাকার বেশি তুলতে পারবেন।\nYes BankSBIAxis BankRBI\nঅবশেষে ইয়েস ব্যাঙ্ক গ্রাহকদের স্বস্তির খবর শোনাল কেন্দ্র। হাঁড়ির হাল খারাপ হওয়ায় টাকা তোলার যে সর্বোচ্চ সীমা বেঁধে দিয়েছিল, তা উঠে যাচ্ছে। কেন্দ্রের তরফে বিজ্ঞপ্তি জারি করে জানানো হয়েছে, আগামী ১৮ মার্চ সন্ধ্যা ৬টা থেকে গ্রাহকরা ৫০,০০০ টাকার বেশি তুলতে পারবেন।\nআরও পড়ুন : Yes Bank-এ ৭২৫০ কোটি বিনিয়োগ করবে SBI\nস্টেট ব্যাঙ্ক অফ ইন্ডিয়ার (এসবিআই) হাত ধরে ইয়েস ব্যাঙ্কের পুনর্গঠনের পরিকল্পনায় শুক্রবার সিলমোহর দিয়েছে কেন্দ্রীয় মন্ত্রিসভা। এরপর এদিন সংকটগ্রস্ত ইয়েস ব্যাঙ্কের পুনর্গঠন প্রকল্প নিয়ে গেজেট বিজ্ঞপ্তি জারি করা হয়।\nআরও পড়ুন : প্রিয়াঙ্কা গান্ধীর কাছ থেকে ২ কোটি টাকায় ছবি কিনেছিলেন রানা কাপুর\nতাতে জানানো হয়েছে, গত ৫ মার্চ ইয়েস ব্যাঙ্ক থেকে টাকা তোলার যে ঊর্ধ্বসীমা বেঁধে দেওয়া হয়েছিল, তা তিনটি কাজের দিবসের (এক্ষেত্রে আগামী ১৮ মার্চ) মধ্যে তুলে নেওয়া হবে। পাশাপাশি, পুনর্গঠন সংক্রান্ত প্রকল্পের বিস্তারিত তথ্যও দ্রুত প্রকাশ করা হবে বলে জানিয়েছেন কেন্দ্রীয় অর্থমন্ত্রী নির্মলা সীতারামন।\nআরও পড়ুন : নজর ঘোরাতে নিশানায় গান্ধী পরিবার, BJP-কে বিঁধে জবাব সুরজেওয়ালার\nটাকা তোলার উর্ধ্বসীমা উঠে যাওয়ার সাতদিনের মধ্যে নতুন বোর্ড গঠিত হবে। তাতে এসবিআইয়ের তরফে কমপক্ষে দু'জন ডিরেক্টর থাকবেন।\nআরও পড়ুন : ‘দৈব কৃপা’? YES Bank থেকে কিছু দিন আগে ₹১,৩০০ কোটি তুলেছিল তিরুপতি মন্দির বোর্ড!\nউল্লেখ্য, অর্থমন্ত্রী জানিয়েছিলেন, ইয়েস ব্যাঙ্কে ৪৯ শতাংশ শেয়ার কিনে নেবে স্টেট ব্যাঙ্ক। বেসরকারি লগ্নির বিষয়ে কথাবার্তা চলছে বলে জানিয়েছিলেন তিনি। তারপর শুক্রবার এইচডিএফসিকে ১,০০০ কোটি ও অ্যাঙ্কিস ব্যাঙ্ককে ৬০০ কোটি টাকা ইয়েস ব্যাঙ্কে লগ্নি করার অনুমোদন দেওয়া হয়েছে।


বিপিএলে মাশরাফির দল নিয়ে ধোঁয়াশা! – আমাদের নিকলী\nবিপিএলে মাশরাফির দল নিয়ে ধোঁয়াশা!\nঢাকা ডায়নামাইটসের সাকিব আল হাসান আগামী বিপিএলে দল পাল্টে রংপুরে যোগ দেয়ার পর স্বাভাবিকভাবেই একটি প্রশ্ন আপনা-আপনি চলে আসছে। সাকিব তো ঢাকা ছেড়ে রংপুরে পাড়ি জমিয়েছেন। তাহলে রংপুরের মাশরাফি কোথায় যাবেন? রংপুরের আগের দু’বারের অধিনায়কের এবারের ঠিকানা কোথায়? এ দেশবরেণ্য ক্রিকেটার ও জাতীয় দলের ওয়ানডে অধিনায়ক তাহলে কোথায় খেলবেন? তিনিও কি সাকিবের সাথে রংপুর রাইডার্সে থেকে যাবেন? নাকি অন্য কোনো ফ্রাঞ্চাইজি তাকে বেছে নেবে? কেউ কেউ এমন প্রশ্নও করছেন।\nএ প্রশ্ন তোলার কারণও আছে। ইতিহাস জানাচ্ছে, বিপিএলের দ্বিতীয় আসরে ঢাকা গ্ল্যাডিয়েটরসের হয়ে মাশরাফি আর সাকিব একসাথে খেলেছিলেন। সেই দলে মোহাম্মদ আশরাফুলও ছিলেন। তবে সেটা এখন শুধুই ইতিহাস। বাস্তবে সে ইতিহাসের পুনরাবৃত্তি ঘটার সম্ভাবনা খুব কম। কারণ ক্রিকেট পাড়ায় জোর গুঞ্জন, রংপুর যে সাকিবকে দলে ভেড়াবে, তা নাকি মাশরাফি জানতেনই না! অবাক করা বিষয়ই বটে।\nমাশরাফি অবশ্য এ নিয়ে কোনো মন্তব্য করেননি। কোনো মিডিয়ার সাথে এ বিষয়ে কথা বলতে গিয়ে রংপুরের আগের দু’বারের অধিনায়কের মুখ থেকে এ সম্পর্কে একটি আনুষ্ঠানিকভাবে মন্তব্যও শোনা যায়নি। তবে মাশরাফির ঘনিষ্ঠ মহল থেকে জানা গেছে, রংপুর রাইডার্স যে সাকিবকে নেবে, তা সেভাবে জানতেন না মাশরাফি। তাকে সেভাবে কিছু না জানিয়েই সাকিবকে রংপুরের দলে ভেড়ানো হয়েছে।\nরংপুর রাইডার্সের ফ্র্যাঞ্চাইজি বসুন্ধরা গ্রুপের সাথে চুক্তি সই করার পর সাংবাদিকদের সাথে তাৎক্ষণিক কথোপকথনে মাশরাফি ইস্যু নিয়ে প্রশ্নের মুখোমুখি হয়েছিলেন সাকিবও। প্রশ্ন রাখা হয়েছিল, আপনি তো রংপুরে যোগ দিলেন। তাহলে মাশরাফির ভবিষ্যৎ কি?\nখানিক হতচকিৎ সাকিবের জবাব, “সিদ্ধান্তটা আসলে আমার নয়। এগুলো নিয়ে প্রশ্নের কিছু আছে বলে মনে হয় না।”\nতারপরও বলা হলো আগে একসঙ্গে খেলেছেন সেজন্য এমনটা বলা। এ ব্যাপারে সাকিব বলেন, “সেটা আমি জানি না। সেটা দলের সিদ্ধান্ত।” পাশে বসে থাকা রংপুর রাইডার্সের চেয়ারম্যান মোস্তফা আজাদ মহিউদ্দীনও এমন কথা বলেননি বা আভাস ইঙ্গিতও দেননি যে, এবার সাকিব-মাশরাফি দু’জন একসঙ্গে রংপুরের হয়ে খেলবেন।\nতার কথা, “বিপিএলে আইকন প্লেয়ারদের (আসলে এ প্লাস ক্যাটগরি) দল পরিবর্তনের পূর্ণ স্বাধীনতা দেয়া আছে। ক্রিকেটাররা নিজেদের মতো করে নতুন বছরে দলবদলও করে। এর আগেও এমন তিনজন প্লেয়ার দল পরিবর্তন করেছে।”\nমোস্তফা আজাদ মহিউদ্দীনের দাবি, “আমরা দুপক্ষ মিউচ্যুয়াল এগ্রিমেন্ট করেছি। আমরাও তাকে (সাকিবকে) চেয়েছি, সেও আমাদের সঙ্গে আসতে চেয়েছে।” তার মানে ধরেই নেয়া যায়, মাশরাফিকে না রাখার চিন্তা থেকেই সাকিবকে নেয়া। তাহলে দু’বার রংপুরে খেলা মাশরাফি এবার বিপিএলে কোথায় খেলবেন? এ নিয়ে আছে রাজ্যের সংশয়। কারণ আগের বারের এ প্লাস ক্যাটাগরির পাঁচ তারকা ক্রিকেটারের তিনজনের ঘর চূড়ান্ত।\nনতুন ঘর বেছে নেয়া সাকিবের আগেই হেঁটেছেন মুশফিকুর রহীম আর তামিম ইকবাল। প্রসঙ্গত বিপিএল শুরুর চার মাসেরও বেশি সময় আগে এবার নতুন দল বেছে নিয়েছেন তামিম ইকবাল আর মুশফিকুর রহীম। বলার অপেক্ষা রাখে না কুমিল্লা ভিক্টোরিয়ান্স থেকে তামিম যোগ দিয়েছেন খুলনা টাইটান্সে। আর আগেরবার চিটাগাং ভাইকিংসের হয়ে খেলা মুশফিকুর রহীমের এবারের ঠিকানা কুমিল্লা ভিক্টোরিয়ান্স।\nসর্বশেষ ঢাকা ডায়নামাইটস থেকে সাকিব রংপুরে যোগ দেয়ায় এ প্লাস ক্যাটাগরির ক্রিকেটারদের মধ্যে মাশরাফি একা নন, মাহমুদউল্লাহও আপাতত দলশূন্য হয়ে গেলেন। তাদের আর এ প্লাস ক্যাটাগরিতে থেকে পুরনো দলে থাকার সুযোগ থাকলো না। এখন তাদের হয়ত নতুন শিবিরে যোগ দিতে হবে। না হয় এ ক্যাটাগরির পারফরমার হিসেবে পুরনো দলে থাকতে পারবেন।\nএখন এ প্লাস ক্যাটাগরির ক্রিকেটার দলে নেয়ার সুযোগ থাকলো ঢাকা ডায়নামাইটস, রাজশাহী কিংস, চিটাগাং ভাইকিংস (আগেরবারের নাম) এবং সিলেট সিক্সার্সের। মাশরাফি আর মাহমুদউল্লাহ রিয়াদকে ওই চার দলের যে কোনো দু’টির হয়েই খেলতে দেখা যেতে পারে। তবে ক্রিকেট পাড়ায় জোর গুঞ্জন, মাশরাফিকে হয়ত আবার ঢাকা ডায়নামাইটসের হয়ে খেলতে দেখা যেতে পারে।\nসাকিব চলে যাচ্ছেন, আপনারা এ প্লাস ক্যাটাগরিতে কাকে নেবেন? সংবাদমাধ্যমের কাছ থেকে এমন প্রশ্নের মুখোমুখি হয়ে ঢাকার প্রধান নির্বাহী ওবায়েদ নিজাম বলেন, “আমি এ মুহূর্তে কিছু বলতে পারবো না। তবে আমরা শিগগিরই সংবাদ সন্মেলন ডাকবো।”\nধারণা করা হচ্ছে, তার আগেই হয়ত মাশরাফির সাথে কথাবার্তা চূড়ান্ত হয়ে যাবে ঢাকা ডায়নামাইটসের।\n← নিকলীতে ইসলামিক ফাউন্ডেশনের মাসিক সমন্বয় সভা অনুষ্ঠিত\nজনদুর্ভোগের নাম মহাস্থান মহাসড়ক! যাত্রীদের ভোগান্তির শেষ নেই →\nনিকলীতে টেকসই উন্নয়ন বাস্তবায়ন কর্মশালা\nসাঁতারে নিকলী মডেল স্কুল ময়মনসিংহ উপ-অঞ্চল চ্যাম্পিয়ন


‘বাংলাদেশের শিল্পীরা কি সবসময় একটু দেরি করে ঢুকে?'\nপ্রকাশিত: ২০ জানুয়ারী ২০১৮, ০৪:৫৫ PM\nআপডেট: ২০ জানুয়ারী ২০১৮, ০৪:৫৫ PM\nওপার বাংলার জনপ্রিয় কথাসাহিত্যিক সুচিত্রা ভট্টাচার্যের ‘ঢেউ আসে ঢেউ যায়’ উপন্যাস অবলম্বনে নির্মিতব্য যৌথ প্রযোজনার ছবি ‘বালিঘর’। পশ্চিমবঙ্গের জনপ্রিয় নির্মাতা অরিন্দম শীলের পরিচালনায় এতে অভিনয় করবেন দুই বাংলার এক ঝাঁক তারকা। ছবির সবচেয়ে জটিল ‘মধুময়’ চরিত্রে অভিনয় করবেন আরেফিন শুভ।\nশনিবার (২০ জানুয়ারি) সকাল ১১ টায় রাজধানীর প্যান প্যাসিফিক সোনারগাঁও হোটেলে এক সংবাদ সম্মেলনের আয়োজন করা হয়। সেখানে দু’পক্ষের মাঝে যৌথ প্রযোজনা সংক্রান্ত সমঝোতা স্মারক স্বাক্ষরিত হয়। কিন্তু সংবাদ সম্মেলনে বেলা ১২টা ৪ মিনিটে উপস্থিত হন আরেফিন শুভ।\n[caption id="attachment_267423" align="alignnone" width="550"] ছবিঃ আবু সুফিয়ান জুয়েল[/caption]\nএ সময় মঞ্চে বক্তব্য দিচ্ছিলেন নির্মাতা অরিন্দম শীল। শুভকে দেখেই তিনি সবার উদ্দেশ্যে বলেন, ‘বাংলাদেশের শিল্পীরা কি সবসময় একটু দেরি করে ঢুকে? আমরা যখন যৌথ উদ্যোগে চলচ্চিত্র করবো তখন কিন্তু তা হবে না। আমাদের এই যৌথ উদ্যোগের ভাষা এক। উদ্যোগের ভাষা যখন এক হয়, তখন তার পরিধি বিশাল হয়ে যায়।’\nউল্লেখ্য, বাংলাদেশের 'বেঙ্গল ক্রিয়েশন' ও কলকাতার 'নাথিং বেয়ন্ড সিনেমা'র যৌথ প্রযোজনার এ ছবিতে বাংলাদেশের আরেফিন শুভ ছাড়াও থাকছেন নুসরাত ইমরোজ তিশা, নওশাবা এবং ভারতের আবির চ্যাটার্জি, পার্নো মিত্র, রাহুল ব্যানার্জি ও অনির্বান ভট্টাচার্য। দুই দেশের নীতিমালা মেনে আগামী এপ্রিলে ছবিটির নির্মাণ কাজ শুরু হবে।


মজনু ৭ দিনের রিমান্ডে মজনু ৭ দিনের রিমান্ডে – দ্য পিপলস নিউজ ২৪ ডট কম\nমঙ্গলবার, ০৪ অগাস্ট ২০২০, ১০:৫০ পূর্বাহ্ন\nঢাকা বিশ্ববিদ্যালয়ের (ঢাবি) ছাত্রীকে ধর্ষণের অভিযোগে গ্রেফতার মো. মজনুকে সাত দিনের রিমান্ডে নেওয়ার অনুমতি দিয়েছেন আদালত।\nপুলিশের আবেদনের পরিপ্রেক্ষিতে বৃহস্পতিবার (৯ জানুয়ারি) দুপুরে ঢাকার মুখ্য মহানগর হাকিম সারাফুজ্জামান আনছারী শুনানি শেষে এ আদেশ দেন।\nএর আগে, পুলিশ গ্রেফতার মজনুকে আদালতে হাজির করে ১০ দিন রিমান্ডে নেওয়ার আবেদন করে।\nএ দিন বাদীর পক্ষের ঢাকা মহানগর পাবলিক প্রসিকিউটর আবদুল্লাহ আবু, মো. নিজামুল হক, গোলাম মোস্তফা খান, আবদুল্লাহ মাহমুদ হাসান, জাহাঙ্গীর আলম, ইকবাল হোসেনসহ প্রমুখ রিমান্ডের পক্ষে শুনানি করেন।\nঅপরদিকে, আদালতে মজনুর পক্ষে কোনো আইনজীবী ছিলেন না।\nবুধবার (৮ জানুয়ারি) মজনুকে গ্রেফতার করে গোয়েন্দা পুলিশের হাতে তুলে দেয় র‌্যাপিড অ্যাকশন ব্যাটালিয়ন (র‌্যাব)।\nএর আগে, রবিবার (৫ জানুয়ারি) সন্ধ্যা সাড়ে ৫টার দিকে ধর্ষণের শিকার ওই শিক্ষার্থী শেওড়ায় বান্ধবীর বাসায় যাওয়ার উদ্দেশ্যে ঢাবির বাসে ওঠেন। সন্ধ্যা ৭টার দিকে কুর্মিটোলায় বাস থেকে নামার পর অজ্ঞাত ব্যক্তি তার মুখ চেপে ধরলে অজ্ঞান হয়ে যান তিনি। পরে তাকে পার্শ্ববর্তী একটি স্থানে নিয়ে ধর্ষণ করা হয়। ঘটনাটি সন্ধ্যা ৭টা থেকে ৮টার মধ্যে ঘটে। এরপর ১০টার দিকে জ্ঞান ফিরলে তিনি নিজেকে নির্জন স্থানে আবিষ্কার করেন। পরে তিনি রিকশায় করে বান্ধবীর বাসায় গিয়ে বিষয়টি তাদের জানান। পরে তার সহপাঠীরা রাত ১২টার দিকে ঢামেক হাসপাতালের ওয়ান স্টপ ক্রাইসিস সেন্টারে ভর্তি করেন। পরদিন ক্যান্টনমেন্ট থানায় একটি মামলা দায়ের করেন ওই ছাত্রীর বাবা। ওই ধর্ষণের ঘটনায় মজনু নামের ব্যক্তিকে গ্রেফতার করে র‌্যাব।